
11  ostri  saeculi  erat,  Anatomiae  germen,  iain  pridem  pullulans,  Histologiam, 
quod  nomen  liodie  de  corporis  animalis  telis  doctrinae  imposuerunt,  educasse, 
et  tanquam  surculum  suis  nunc  radicibus  utentem  protulisse ; etenim  quanquam 
illa,  quae  iam  veteres  de  partibus  corporis  animalis  similaribus  monuerunt, 
idem  spectarent,  et  postea  microscopiorum  inventio  ususque  ad  naturam  penitius 
indagandam  applicatus  et  virorum  praeclarorum  insignis  opera  novam  liuic  tela- 
rum corporis  animalis  cognitioni  lucem  attulisset;  fructus  tamen  uberior  rerum 
medicarum  studiis  e singulis  observationibus,  haud  raro  illius  peculiaris  volu- 
ptatis gratia,  qua  naturam  in  minutissimis  quoque  rebus  maxime  artificiosam 
investigantes  adfici  solemus,  tantummodo  institutis,  redundare  nondum  potuit. 
Primis  denique  nostri  saeculi  annis  X.  Bicliat  singulis  per  multorum  auctorum 
scripta  dispersis  observationibus  collectis  novisque  adiectis,  Anatomiam  suam 
generalem  exstruxit  eique  proprium  agrum  vindicavit. 

Magnum  haec  doctrina  postea  incrementum  capiebat,  quum  instrumentis 
opticis  nova  inventione  perfectioribus  redditis  virorum  clarissimorum  studia 
modo  hanc,  modo  illam  partem  magis  illustrarent.  Nihilo  tamen  minus  plurima 
descriptionum  et  sententiarum  mira  diversitate  adhuc  laborant  et  solummodo 
partium  ad  telam  corneam  pertinentium  cognitio  aliqua  integritate  gaudere  vide- 
tur. Sin  caeteras  respicimus,  parum  abest,  quin  ab  alio  quovis  observatore 
alia  ac  diversa  observata  in  publicum  prolata  inveniamus,  quae  collecta  et  coag- 
mentata communi  vinculo  raro  cingi  possunt  et  veri  Cognitioni  magnam  difficul- 

tatem  obstruunt,  quae  ut  critico  omnium  circa  singulas  corporis  animalis  telqs 
observationum  examine  diligenter  et  accurate,  bonorum  instrumentorum  ope  in- 
stituto demum  removeatur,  rerum  medicarum  studia  flagitare  videntur. 

Itaque,  eiusmodi  quaestionibus  valde  delectatus,  partem  aliquam  histolo- 
giae hac  ratione  elaborandi  consilium  cepi,  in  eligenda  autem  ea  diu  haesitantis, 
ad  muscularem  telam  denique  animus  advertebatur,  cuius  investigatio  cum 
minus  difficilis  mihi  visa,  tum  quotidiana  occasione  adiuta  inprimis  invitabat. 
Verum  enim  vero  rei  facilitatis  opinionem  summopere  me  fefellisse,  nOn  soluni 
auctorum  inter  se  dissensio,  sed  etiam  materiei  ipsius  subtilitas  satis  declarabat; 
studia  tamen  coepta  non  relinquenda  ratus,  hoc  tironis  opus  ne  benevolo  iudicio 
destituatur,  rogo. 


iU 


IITROBUCTI  O. 


Longum  profecto  esset  neque  huius  libelli  finibus  satis  accommodatum,  virorum 
omnium,  qui  aliquid  de  tela  musculari  ediderint,  sententias  singulatim  lustrare, 
quanquam  primo  propositum  fuerat.  Non  solum  enim  eorum,  quae  veteres  de 
carne  musculari,  nullam  fere  aliam,  ac  adipi,  utilitatem  ei  tribuentes,  docuerunt, 
et  sententiarum  a viris  posteriorum  saeculorum  de  anatomia  quidem  bene  meritis, 
sed  coniectura,  quae  ante  Microscopiorum  inventionem  sensu  non  potuerunt,  per- 
secutis propositarum  mentionem  facere ; sed  adeo  longam  de  linguae  cordique  na- 
tura musculari  concedenda  litem  narrare  deberem,  quae  omnia  ad  historiam  qui- 
dem Histologiae  criticam  pertinent,  a nostro  autem  proposito  aliena  esse  videntur. 

In  auctoribus  igitur  solummodo  subsistamus,  qui  inde  a Microscopiorum 
inventione  facta  hanc  rem  feliciori  successu  tractare  potuerunt,  neque  tamen 
historiam  doctrinae  de  fela  musculari  pragmaticam  scribere  in  animo  est,  sed 
tantummodo  sententiarum  et  observationum  diversarum  dissensionem , quantum 
id  fieri  poterit,  concinnam  facere,  quae  paene  indissolubilis  et  vix  expe- 
dienda videtur. 

Sin  ponamus,  rarissime  auctorem  aliquem  observata  finxisse,  sed  aut  pro- 
pter instrumentorum  magis  minusve  bonorum  usum,  aut  observandi  methodum 
magis  minusve  rei  accommodatam , aut  maiorem  minoremve  diligentiam  adhibi- 
tam, aut  observationes  praeoccupata  mente  institutas  aut  ob  alias  causas  imagi- 
nem magis  minusve  claram  et  distinctam  observatoris  oculo  obversatam  esse, 
quomodo  factum  esset,  ut  observationes  quoque  erroribus  magis  minusve  inqui- 
narentur, sed  ex  parte  saltem  vera  traderent;  apparet,  illam  dissensionem  ita 
solvi  posse,  ut  observationes  summa  diligentia  repetamus;  ubi  factorum  qui- 
dam consensus  veritatem  subesse  indicat,  eam  argumentis  et  experimentis  con- 
firmemus, sententiarum  autem  diversarum  causas  detegamus  erroresque  re- 
moveamus. 


8 


Viri  autem,  quorum  circa  telam  muscularem  observationes  plurimi  existi- 
mantur , et  quos  inprimis  audiendos  esse  censuimus , et  quorum  scriptis  usi  su- 
mus , suut : 

Antonius  van  Leeuwenhoek,  cuius  opera  titulis : Anatomia  et  contem- 
plationes et  Arcana  naturae  ope  exactissimorum  microscopiorum  detecta , ex- 
perimentis variis  comprobata , extant  et  qui  praeterea  in  Annalibus  societatis 
regiae  Londinensis , titulo:  Philosophical  Transactions  insignitis  in  volumini- 
bus annis  1674,  1677,  1683,  editis  multa  huc  pertinentia  deposuit. 

Antonius  de  Heide,  qui  in  libello,  quem  sub  titulo:  Experimenta  circa 
sanguinis  missionem , fibras  motr ices , urticam  marinam  etc.  anno  1698  Am- 
stelodami  edidit,  sua  de  fibrarum  motricium  structura  observata  descripsit. 

Wyerus  Guilielmus  Muys  voluminosum  qpus.  Investigatio  fabricae , quae 
in  partibus  musculos  componentibus  extat  (Lugd.  Bat.  1741)  inscriptum,  do- 
ctrina abundans,  diligentia  in  minutissimis  rebus  insigne  composuit,  quod  vero 
nimis  verbosum  et  in  minutiis  nimis  occupatum  lectorem  benevolum  fatigat. 

Albertus  de  Baller  in  elementis  physiologiae  (Tom.  IV.  Lib.  XI)  omnia 
de  tela  musculari  tunc  cognita  collegit,  ea  vero  non  satis  confirmata  esse  queritur. 

Georgius  Prochaska  dissertationem  de  carne  musculari  scripsit,  atque 
fibrarum  muscularium  descriptonem  accuratam  proposuit. 

F.  Fontana  observationes  egregias  circa  plerasque  corporis  animalis  telas 
institutas  tractatui  suo  de  veneno  viperino ')  adiecit,  quibus  musculorum  fibris 
nova  lux  allata  est. 

Xavier  Bichat,  qui  anatomiam  generalem  primus  scripsit,  musculorum 
quoque  non  oblitus,  telae  autem  ipsius  cognitionem  non  auxit1 2). 

II.  Milne  Edwards  in  commentatione,  Memoire  sur  la  structure  elemen- 
taire  de  principaux  tissus  organiques  des  animaux.  Paris  1823,  omnes  cor- 
poris animalis  partes  elementares  ideo  musculorum  fibras  quoque  globulis  eius- 
dem magnitudinis  compositas  esse  demonstrare  conatur,  sed  errorem  aliquem  e 
microscopii  constructione  natum  subesse,  icones  adiecti  satis  declarare  videntur. 
Praeterea  alio  loco,  Annales  des  Sciences  naturelles  par  M.  ftl  Audouin, 
Brongiart  et  Dumas , Tome  IX.  p.  373,  eandem  materiem  tractat. 


1)  Traite  sur  Ie  venia  de  Ia  vipere , Flor.  1781.  Fontana  uher  das  Viperngift,  aus  dem 
Franz.  Berlin  1787. 

2)  Anatomie  generale  appli<jue'e  a Ia  physiologie  et  a medecine,  a Paris  1801.  Uebers. 
und  mit  Anmerkungen  von  C.  H.  Ffaff.  Leipzig  1803. 

Iam  vero  opus  princeps  aliquod  commemoremus,  observationes  scilicet  a 
viris  de  physiologia  bene  meritis,  Prevost  et  Dumas,  de  tela  et  actione  mus- 
culari institutas , quae  in  Magendie  Iournal  de  physiologie,  Tom.  III.  p.  301, 
leguntur,  et  quas  inferioribus  locis  saepius  commemorabimus. 

Home  et  Bauer,  quorum  hic  observationes  microscopicas  instituisse  et  ani- 
madversa pinxisse,  ille  autem  verbis  exposuisse  videtur,  bis  musculorum  fibras 
investigabant,  (Pliilosophical  iransactionsfor  the  year  1818  et  1826.)  Globu- 
los in  fibram  moniliformem  redactos  inveniebant  et  arte  exquisita  depingebant. 

Paolo  Mascagni,  cuius  opera  posthuma  Fr.  Automarchi,  Florentiae 
edidit,  etiam  musculorum  telam  descripsit.  (Prodromo  della  grande  Anatomia, 
seconda  opera  postuma  di  Paglo  Mascagni  , posta  in  ordine  e publicata  a 
spese  di  una  societata  innominata  da  Fruticesco  Automarchi  dissettor e anato- 
mico , Firenze  1829,)  et  quamquam  cylindros  primitivos  musculorum  vasibus 
lymphaticis  compositos  esse  statuit,  multa  tamen  bene  observata  et  magni  aesti- 
manda in  libro  nominato  habet. 

Ne  tamen  Weberum  nostrum,  Virum  Experientissimum , commemorare 
ingratus  obliviscar,  cuius  editionem  novam  atque  auctam  Auatomiae  Hilde- 
brandtianae  hoc  opusculum  componens  volvi  atque  revolvi;  in  cuius  primo  vo- 
lumine, Anatomiam  generalem  tractante,  omnia  hucusque  de  musculari  tela 
scripta  collecta  atque  disposita  inveniuntur,  ut  nihil  fere  intactum  relictum  sit, 
et  quantum  ei  debeam,  lectorem  benevolum  non  fugiet. 

G.  G.  Valentinus  dissertationem  Historiae  evolutionis  systematis  muscu- 
laris prolusio <e  inscriptam  anno  1832  p,  C.  n.  Wratislaviae  edidit,  qua  muscu- 
lorum fibras  bene  descripsit,  lente  tamen  simplici  tantum  usus  subtiles  fibras 
primarias  accuratiori  examini  subiicere  non  potuit. 

Rudolf  Wagner,  Prof.  Erlang.,  in  libello,  cui  titulum:  Partium  ele- 
mentarium organorum , quae  sunt  in  homine  atque  animalibus , mensiones 
micromctricae  (Lipsiae  1834)  imposuit,  musculorum  quoque  meptionem  iniicit, 
eosque  breviter  et  exacte  describit, 

Iosephus  BeRres,  Prof.  Yindobon.,  anno  praeterito  Anthropotomiam  edi- 
dit, cui  Anatomiam  quoque  generalem  praefixit,  de  musculis  autem  nihil  novi 
refert. 

Praeterea  nuper  a viro  celeberrimo  G.R.  Treviranq  anno  praeterito  editam 
opusculum  accepimus  — Neue  Unfersuchungen  uber  die  organischen  Elemcnte 
der  thierischen  Korper  und  deren  Zusammensctzungcn  voti  G.  P-  Treviranus. 

B 

Bd.  I.  Hft.  II.  der  Beitrage  zur  AufJddrung  der  Erscheinungen  und  Gesetze 
des  organischen  Lebetis.  - — in  qua  etiam  musculorum  structuram,  Microscopii 
egregii  Floesliani  ope  investigatam  descripsit  et  omnes  fere  errores  huius  telae 
cognitioni  implicitos  removit,  ut  ab  eadem  re  persequenda  paene  deterritus  hunc 
librum  seposuissem , nisi  observationum  a me  iam  institutarum  cum  descriptione, 
quam  hic  vir,  penes  quem  hoc  tempore  summa  auctoritas  in  rebus  physiologicis 
est,  de  tela  musculari  proposuit,  quaedam  consensio  animum  denuo  conci- 
tasset. 

Complures  praeterea  in  tela  musculari  cognoscenda  elaborarunt,  quorum 
vero,  quum  omnes  legisse  autores  nemini  concessum  sit,  plures  ex  sola  rela- 
tione ab  aliis  facta  novi.  Praecipui  sunt:  A.  Borellus,  de  metu  animuli , qui 
primus  in  musculis  indagandis  microscopium  adhibuit,  Malpighius,  R.  Hooke, 
qui  Muysio  teste  fibras  minimas  musculorum  primus  observavit;  Verheyen, 
Anatomia  corp&ris  humani.  Stuart  , Lectures  of  muscular  motion , London 
1739.  D.  Mery,  da  Hamel  historia  Acad.  scient.  IV,  7.  §.  8.  qui  fibras  ten- 
dineas non  mutari  in  musculares  sed  tantum  cum  iis  cohaerere  docuit.  Godofr. 
Berger»  Anatoni,  corp.  hum.  part.  V.  de  artubus;  Herrm.  Boeriiave,  Physiol. 
medica  I,  22.  pag.  292.,  Swammerdamm,  de  ranis , Winslow,  Rob.  Whytt, 
Della  Topcre,  Malacarne,  Meckel,  Rudolphi,  aliique  quorum  apud  Muysium, 
IIallerum  et  reeentiores  crebra  mentio  iniicitur. 

Guum,  iamllALLERO  auctore'),  natura  muscularis  duabus  potissimum  signis 
agnoscatur:  Jilis  longis  sibi  parallelis , cylindricis  et  in  animalibus  calidi  san- 
guinis rubris , deinde  ex  natura  contractili , quam  vero  sententiam  potius  ita 
pronuntiarem:  naturam  muscularem  fibris  carneis,  quarum  ope  motus  animali 
proprius  efficiatur,  in  fasciculos  collectis  constare;  parallelus  enim  earum  situs 
atque  rubicundus  color  sunt  notae  Imudquaquam  constantes;  harum  igitur  fibra- 
rum faseiculorumque  constructionem  anatomicam  speciemque  externam  varias 
vices  subeuntium  potissimum  investigemus  et  caeteras  partes,  quibuscum  nexae 
inveniuntur,  ut  tendines,  aponeuroses,  vascula  sanguinea,  nervos  etc.,  ubi  huic 
rei  aliquam  lucem  afferre  possunt,  solummodo  tangamus,  quae  omnia  quum  in 
totius  musculi  descriptione  desiderari  nequeant,  ad  partem  tamen  musculorum 
essentialem  -= — ut  ita  dicam  — non  pertinent,  atque  praeterea  materiae  ipsius 
ubertas  me  banc  singulam  eius  partem  solam  recensere  iubet. 

In  fibris  autem  muscularibus  investigandis  ita  potissimum  versatus  sum,  ut 


I)  Elementa  physici.  Lib.  XI.  Scct.  1.  §.-  I. 

musculos,  quam  recentissimos , vitales  adhuc,  animalium  omnium,  quae  in  exa- 
men vocare  potui,  microscopio  bono,  achromatico , ab  Enzmanno,  Mechanico 
Dresdensi,  composito  subiicerem , quod  instrumentum  tanta  claritate  obiecta  il- 
lustrat, ut  in  rebus  omnibus,  satis  exiguis  ad  hanc  observandi  methodum  adhi- 
bendam, a lentis  simplicis  usu  qui  tantopere  ob  eiusmodi  instrumentorum  varia 
vitia  commendatur,  omnino  abstinere  potuerim,  et  spero,  observationum  mea- 
rum expositionem  ipsam  hoc  instrumentum  magis  laudaturam  esse,  quam  omnia 
in  eius  gratiam  promulgata. 

Sed  non  solum  recentes  musculos,  plane  emortuos  quoque,  coctioni  et  ma- 
cerationi expositos  atque  variis  fluidis  infusos  examinavi,  prout  res  poscere  vi- 
debatur. Etenim  non  solum  haec  structuram  musculorum  investigandi  ratio, 
quoniam  autoribus  plerisque s) , qui  iccirco  saepe  coctam  tantummodo  aut  variis 
fluidis  maceratam  carnem  describebant,  commoda  et  utilis  visa  est,  a me  repe- 
tenda erat,  sed  etiam  investigatio  ipsa  ex  comparatione  telae  muscularis  variis 
vicibus  obnoxiae  fructus  salutares  percipere  potest. 


S-  1* 

Caro  muscularis  oculo  nudo  examinata  fibrarum  fasciculis  composita  appa- 
ret r qui  fasciculi  satis  tenues  acus  subtilis  vel  scalpelli  ope  in  minores  amplius 
dividi  possunt.  Iam  vero  oculi  nudi  acie  deserimur  et  ad  lentis  vitreae  amplifi- 
cantis usum  confugiendum  est.  In  musculis  systemati  animali  adscriptis  sive 
imperio  voluntatis  subiectis  ad  fibras  denique  pervenimus,  quae  crassitie  inter 
se  satis  aequae,  in  minoribus  musculi  fasciculis  sibi  parallelae  sunt  et  constantes 
notas  praebent.  Quas  fibras  iam  Antonius  de  Heide  bene  descripsit  atque 
figuris  expressit  — non  illis  quidem,  quas  in  Enp.  Weberi  Anatomia  llilde- 
brandtiana  receptas  vides,  sed  quas  in  tabula  opusculo  autoris  ipsius  affixalitte- 
rarum  F et  D signis  notatas,  figuris  nostris  13  et  14  haud  dissimiles  reperies  — 
Oculis , ait,  microscopio  armatis  rotundae  apparent  fibrae  et  cnjstalli  instar 
diaphanae , striis  tamen  quum  oblongis  tum  transversis  insignitae ; oblongae 
striae  a fibrillis  vel  tubulis  fibram  componentibus  oriri  videntur . Hoc  fibrarum 


2)  Muys  ex.  gr.  musculos  kali  carbonico  aqua  soluto  infusos  et  aliis  rationibus  tractatos  ad- 
hibuit. Prochasca'  praecipue  coctam  carnem  investigavit.  Mascagni  kali  caustico  6aepe  usus 
est,  quo  fibras  musculares  pellucidiores  reddidit;  ut  alios  taceam. 

genus  a prioribus  auctoribus,  de  Heide,  Hooke,  Leeuwenhoek,  Prochasca3) 
simplici  nomine  fibrae  muscularis  significatur,  quoniam  vero  eam  non  simpli- 
cem sed  multis  minoribus  compositam  esse  apparebat,  Fontana  ei  nomen  fasci- 
culi muscularis  primitivi  imposuit,  cui  Prevost  et  Dumas  nomen  fibrae 
muscularis  sec  undariac  substituerunt.4) 

$.  2. 

Hos  igitur  fasciculos  musculares  primitivos  ulteriori  divisioni  patere , iam 
Hooke5),  de  Heide  et  Leeuwenhoek6)  demonstrabant,  eos  secutus  est  Muys, 
Prochaska7)  Fontana8)  Prevost  ef  Dumas9)  et  Treviranus  I0).  Illi  lias  mi- 
nores fibras  nondum  minimas  esse  putabant , atque  minores  animalculis  infuso- 
riis tribuebant,  hi  autem  in  iis  finem  divisionis  positum  esse  censebant.  A prio- 
ribus modo  villi  modo  striae,  modo  fila  carnea  nominatis  a Fontana  et  sequenti- 
bus fibrarum  muscularium  primitivarum  sive  elementarium  nomen  inditum  est  "). 

% 3. 

dualem  vero  fibrarum  constructionem  systematis  animalis  musculi  in  ho- 
mine animalibusque  ei  proximis  praebent,  talis  non  ubique  reperitur.  Muscularis 
tela  hac  ratione  composita  occurrit  tantum  in  musculis  animalis  motui  voluntario 
inservientibus  animalium,  quae  ad  classes  Annelidum , Crustae  eorum,  Araclmi- 
dum , Insectorum , Piscium^  Amphibiorum^  Avium,  Mammaliumque  pertinent1*). 


3)  Muysii  ratio  fibras  musculares  in  classes  distribuendi  parunt  laudanda,  quum  ex  eius 
descriptione  vix  luculenter  appareat,  quonam  ordine  has  fibras  comprehendi  voluerit,  auguror 
tamen  fibrillas  eius  huc  referri  posse. 

4)  Prevost  et  Dumas  praeterea  fibras  tertiarias  statuunt,  quae  sunt  collectiones  horum  fas- 
ciculorum distinctae,  quibus  autem  quamvis  satis  constantibus  nomen  fibrae  imponere  displicet. 

5)  Epistol.  ad  Leeuwenhoekium. 

6)  Arcana  naturae , 1722,  Tom.  1.,  p.  43. 

7)  De  carne  rnuscul.  cap.  III. 

8)  Traite  sur  le  venin  de  Ia  vip.,  ubers.  Berlin  1787,  p.  384. 

9)  Magendie  Iournal  de  phys.  Tom.  III. , p.  303. 

10)  Beitr.  zur  Auflclar.der  Ersch.  etc.  Bd.  1.  Heft  2.,  p.  68. 

11)  Filamenta,  Leeuwenhoek;  fila  carnea,  Muys  et  Prochasca  ; fils  charntis  primitifs, 
Fontana  ; fibres  musculaires  primaires,  Prevost  et  Dumas.  Elementarcylinder  der  Mushelfa- 
ser,  Treviranvs , vermischte  Abhandl.  Bd.  1.  p.  134. 

12)  In  lumbrico  quidem  terrestri  tam  distincte  separatos  fasciculos  primitivos  ob  mucum 
eoB  involventem  conspicere  non  potui,  quam  in  Hirudine  medicinali.  Praeterea  cf.  Valentinum 
(I.  c.  p.  2.)  et  Treviranum  (1.  c.  p.  68.),  quorum  tamen  neuter  Annelidum  classem  commemorat. 

Inveni  eosdem  fasciculos  primitivos  in  oesophago  '3)  liorum  animalium  cardia 
tenus  decurrentes,  singulos  ad  intestinum  rectum  mammalium  ascendentes  et  in 
toto  tractu  intestinorum  Ac/ietae  Gryllotalpae. 

§.  4. 

Longe  aliam  fasciculorum  constructionem  musculi  vitae  organicae  dediti 
produnt,  fibras  enim  elementares  easdem  collectas  fasciculis,  modo  laxioribus 
et  tenuioribus,  modo  firmioribus  et  crassioribus,  magis  complanatis  et  interdum 
in  lamellas  expansis,  non  separatis , sed  fibris  ab  uno  ad  alterum  transeuntibus 
coniunctis  retisque  formam  exhibentibus  habent.  Quam  rem  Leeuwenhoek  '4) 
in  corde  atque  Muys  in  aliis  organis  observavit,  qui  propterea  duas  musculorum 
classes  fecit ; et  ad  confusionem  vitandam  constituit'5).  „ Carnis  motricis 
nomen  ipsi  generi , utramque  carnis  memoratae  speciem  complectenti , impo- 
nere , coque  proinde  carnem  omnem  fibratam  seu  in  fibras  distinctas  divisam 
harumque  contractione  ad  motum  aliquem  producendum  aptam  designare  et 
alteri  huius  carnis  speciei , quae  in  musculis , communiter  sic  dictis  obtinet , 
villisque  haudquaquam  ramosis  pollet , dudum  receptum  carnis  muscu- 
losae nomen  linquere ; alteram  vero  speciem  ex  villis  ramosis  coalitam ? 
quae  in  corde , ventriculo , vesica  ctc.  exstat  et  per  hos , quos  hi  villi  emittunt 
atque  invicem  recipiunt,  ramos  aliquam  retis  speciem  exhibet , carnem  re- 
ticulatam appellare.  Imo  harum  etiam  carnium  fibras  pari  pacto  distin- 
guere carum  que  genus  nomine  iam  usitato  fibras  motrices  dicere  atque 
alteram  harum  speciem  fibras  musculosas  alteram  vero  ab  ea , qua  pol- 
lent, forma  ramosas  nuncupare.  “ 

Treviranus'6)  quoque,  musculorum  texturam  animalia  in  duas  classes  di- 
stribuere, quarum  altera,  supra  memorata,  musculos  erectis,  aequalis  crassi- 
tiei,  parallelis  cylindris  compositos  referat,  altera  autem,  Mollusca  et  vermes 
continens,  fibris  cylindricis,  non  omnino  parallelis,  sed  acutis  angulis  sese  de- 
cussantibus instructa  sit,  monet.  Praeterea  musculorum  fibras  in  articulatas  et 
in  non  articulatas  dividit;  cuius  divisionis  causa  ab  alia  fibrarum  vel  fasciculo- 
rum primitivorum  nota  derivanda  inferiori  loco  melius  et  rectius  exponetur. 


13)  In  avium  oesophago  et  gutture  eos  tamen  desideravi,  tunica  vero  muscularis  tracheam 
circumdans  iis  minime  caret. 

14)  Anat  et  contempl. 

15) ^  L.  c.  ed.  Lugd.  Bat.  1741  , p,  150. 

16)  Beitr.  zur  Aufkl.  etc.  p.  6 8. 

Illius  autem  divisionis  classes  eosdem  fere,  quae  huius,  musculos  amplectuntur, 
si  discesseris  ab  eo,  quod  cordis  quoque  fibrae  ad  articulatas,  ceterae  autem  ad 
carnem  reticulatam  pertinentes  ad  inarticulatas  referantur ,?). 

Hoc  igitur  musculorum  genus  reperies  in  Mhlluscorum  tunica  musculari  at- 
que in  corde , ventriculo , intestinorum  tractu , vesica  urinaria  horum  et  cae- 
teroruin  animalium18)  hominisque,  excepto  tractu  intestinorum  insectorum  su- 
pra commemoratorum.  Similem  structuram  etiam  erucarum  musculi  exhibent, 
fasciculos  enim  habent  magis  lamellosos  fibrarum  parallelarum , eaeterisque  om- 
nibus notis,  fibris  musculorum  primae  classis  propriis,  instructarum,  si  disces- 
seris ab  eo,  quod  hic  illicve  fibrae  ad  alium  fasciculum  transeuntes  appareant. 
Potius  tamen  eorum  musculos  ad  illos  primae  classis  refero , quamquam  fasciculi 
primitivi  tam  distincti  non  reperiuntur,  uti  debeat.  Similem  enim  structuram 
videmus  etiam  in  minimorum  insectorum  plerisque  musculis,  v.  c.  in  extensori- 
bus et  flexoribus  tarsi  Aphidum'9).  Caeterum  etiam  illam  reticulatam  fibrarum 
constructionem  in  inferiori  oesophagi  mammalium  stratu  musculoso,  membra- 
nae mucosae  propiori,  me  animadvertisse  arbitror,  quanquam  harum  fibrarum 
cum  tela  cellulosa  magna  similitudo  rem  paulo  incertam  faciat.  Item  in  utero 
muris,  quae  die  proximo  peperat,  ac  praecipue  in  eius  superficie  cavitati  abdo- 
minali adversa.  Quod  vero  ad  oculi  Iridem  pertinet,  me  eam  minus  accurate 
investigasse,  quam  ut  de  eius  structura  musculari  certus  essem,  fateor. 

S-  5. 

Fasciculos  utriusque  carnium  generis  et  illius,  quod  Muys  simpliciter  mus- 
culosam, et  huius,  quod  reticulatam  carnem  vocat,  depinxi,  atque  figuris: 
1,  2,  3,  4,  5,  6,7,  8,  9,  10,  11,  13,  14,  15,  16,  18,  19,  22  et  23,  illi, 
figuris  autem:  24,  25,  26,  27,  28,  29,  30  et  31,  hi  expressi  sunt.  Quibus 
figuris  examinatis  apparebit  discrimen  inter  utrosque  obversans,  atque  vix,  illis 
fasciculorum  primitivorum  separatorum , his  fasciculorum  primitivorum  con- 
nexorum nomen  tribuendum  esse,  pluribus  comprobari  debere,  arbitror. 

Figurae  illae  ipsae  alteram  fibrarum  speciem , primitivarum  scilicet,  quas 
continent  fasciculi  primitivi , satis  ostendere  videntur ; maxime  autem  figurae : 
3,  4,  7,  8,  14,  16,  18,  22,  30  et  32,  melius  tamen  et  distinctius  Fig.  18,  30, 
31  eas  exhibent,  quibus  etiam  probatur,  fasciculis  separatis  ac  connexis  easdem 
fibras  contineri. 


17)  Ibid.  p.  72.  1 8)  Et  in  avium  oesophago. 

19)  Cf.  fig.  34,  erucae  musculorum  speciem  praebet  fig.  20. 

S.  6. 

Iam  vero  lias  fibras  primarias  ac  secundarias  protinus  indagemus,  quarum 
diversa  facies  figuris  citatis  satis  declaratur,  ac  primum  quidem  earum  formam 
et  magnitudinem. 

Fibras  autem  illas  secundarias  sive  Fasciculos  primitivos  musculorum  no- 
strornm  voluntati  parentium  raro  omnino  cylindricos  esse  iam  Leeuwenhoek, 
Muys,  Prochasca  ostenderunt,  quam  rem  non  solum  subtilis  sectio  transversa  in 
carne  cocta  vel  exsiccata,  sed  etiam  in  musculo  recenti  facta  saepe  mihi  comprobavit. 
Areolae  eorum  in  carne  sicca  irregularia  polyedra  exhibent,  unde  prismaticam 
fasciculorum  formam  esse  concludimus ; areolarum  autem  anguli  siccitate  facti 
videntur,  in  recenti  enim  musculo  rotundati  observantur,  earum  autem  forma  maxi- 
me diversa  vel  circulo  propior  vel  ovalis,  vel  elliptica  vel  omnino  irregularis,  polye- 
dris  omnium  ordinum  similis  est.  Iam  vero,  etiamsi  ponamus  hos  omnes  fasciculos 
musculares  in  uno  animale  aequalis  magnitudinis  esse,  pro  forma  tamen  eorum 
varia  modo  cylindrica  modo  prismatica  modo  complanata  superficiem  quoque 
modo  maiorem  modo  minorem  offerant,  oportere  apparet,  uti  etiam  observatione 
quotidiana  probatur.  Etenim  vix  in  uno  eodemque  animante,  ac  ne  musculo 
quidem  omnino  pares  fasciculos  primitivos  reperies , quamvis  mensurati,  saepe 
exiguum  solummodo  discrimen  inter  eorum  diametros  ostendant.  Interdum  ta- 
men in  uno  eodemque  musculo  fasciculos  diametro  0,0005  — 0,002  pollicis  Pa- 
risiensis  metitus  sum,  quae  diversitas  in  musculis  hominis  sieuti  insectorum  lo- 
cum habet,  neque  tantum  in  magnitudine  revera  diversa,  sed  etiam  in  diametro 
ob  latus  fasciculi  prismatici  oculo  obversum  diverso  posita  est.  Ergo  in  magni- 
tudine fasciculi  talis  metienda  non  poterit  diametri  modus  numeris  expressus  sa- 
tisfacere, uti  in  forma  regulari  cylindrica,  sed  areolae  totius  geometrica  mensio, 
quae  subtilissima  atque  difficillima  operae  pretium  habere  non  videtur.  Suffi- 
ciat, illos  numeros  minimi  maximique  diametri  modum  circiter  exprimentes 
dedisse,  atque  0,0015  poli,  paris,  pro  vulgari  posuisse,  qui  numerus  etiam  di- 
mensionibus a Trevirano  -°)  commemoratis  respondet,  qui  horum  fasciculorum 
in  lingua  quorumdam  mammalium  papillas  corneas  regentium  diametrum  magni- 
tudinis 0,099  — 0,0132  Millimetri  = 0,003  — 0,0004  poli.  Paris,  observavit. 

§•  7. 

Multo  magis  in  carne  reticulata  fasciculorum  singulorum,  retis  quasi  fila 
constituentium,  forma  et  magnitudo  variat,  ut  figuris  geometricis  et  certo  aliquo 


20)  Beitr.  Bd.  1.  Heft  2.  p.  69. 

numero  exprimi  vix  possint;  Ime  accedit,  quod  in  alio  corporis  humani  organo 
aliter  formati  inveniantur.  In  corde  paulo  crassiores,  rotundiores  et  firmiores 
se  praebent ai)  et  connexi  lamellas  constituunt,  quibus  cordis  substantia  muscu- 
losa, bulbi  instar,  componitur.  His  similiores  reperiuntur  fasciculi  retis  mus- 
cularis vesicam  urinariam  circumdantis  aa),  quam  in  tractus  intestinorum  tunica 
musculari,  quae  in  ventriculo  23)  quidem  et  intestino  recto  fasciculos  satis  cras- 
sos atque  firmos  habet,  in  intestinis  autem  tenuibus®4)  tam  laxos,  ut  fibrae 
musculares  primitivae  hic  illieve  coagmentationis  magis  quam  fasciculi  imagi- 
nem referant,  qua  fit,  ut  quaeque  fibra  minus  a caeteris  pendens  sola  contrahi 
possit. 

Telam  fibrarum,  muscularibus  simillimarum,  in  utero  muris  commemorato 
observatam  Fig.  33.  ad  naturam  delineatam  refert.  Fasciculos  vidi  latos,  la- 
mellosos, tenuissimos,  fibris  primitivis  compositos  parallelis,  quorum  alii  ex- 
teriorem stratum  longitudinalem,  constituebant,  alii  obliquum  vel  transversa- 
lem situm  obtinebant. 

Aliam  formae  reticulatae  speciem  praebet  caro  muscularis  avium  quarum- 
dam , ventriculo  valde  musculoso  praeditarum ; in  anseris  v.  c.  ventriculo  repe- 
riuntur fasciculi,  musculorum  voluntariorum  primitivis  magnitudine  fere  aequi, 
paralleli,  quorum  stratus,  veluti  musculus  rectus  abdominis  inscriptionibus 
tendineis  intercipitur,  etiam  lineis  transversalibus  inscripti  sunt,  in  quibus 
lineis  secum  communicant  fibras,  quae  in  aliis  fasciculis  sociatae  post  breve, 
priori  aequum,  iter  denuo  solvuntur  et  colliguntur a5). 

dualem  molluscorum  musculi  texturam  ostendant,  figura  24,  quae  partem 
musculorum  pedis  Helicis  arbustorum  et  Fig.  25,  quae  partem  tunicae  muscu- 
laris intestinorum  eiusdem  animalis  refert,  expressum  est.  Liceat  autem  de 
cautelis  in  id  genus  animalibus  investigandis  aliquid  monere.  Mucus  enim, 
globulos  minimos  ostendens,  simul  cum  particula  investiganda  Microscopio  ob- 
iectus , fibrarum  irregulariter  se  decussantium , moniliformium  speciem  induit, 
ita  ut  descriptioni  et  imagini,  quam  Valentinus  a<5)  musculorum  helicis  propo- 
suit, simillimus  esset.  Treviranus  se  ipsum  olirn  a7)  haere,  sicuti  nuper  Ya* 
jlentinum  , falsum  esse  aperte  profitetur  aS). 


21)  Cf.  fig.  26.  22)  Cf.  fig.  27,  28.  23)  Cf.  fig.  29. 

2 5)  Cf.  fig.  3 1 . 26)  Libr.  cit.  fig.  3 et  p.  2. 

27)  Verm.  Ahhandl.  Bd.  1.  p.  13  5! 

28)  Beitr.  zur  Aufkl.  etc.  Bd . 1.  Heft  2.  p.  7 5. 


24)  Cf.  fig.  30. 

S-  8. 

Quod  ad  fibras  musculorum  tenuissimas  seu  primitivas  pertinet,  eas  omni- 
bus animalibus  aeque  crassas  esse,  alii  affirmant,  alii  negant.  lam  Leuyven- 
HOEK,  Muys  aliique  priores  huius  materiae  scriptores  crassitiem  earum  definire 
studebant,  instrumentis  autem  micrometricis  destituti  et  relativa  metiendi  ra- 
tione usi,  accuratas  mensiones  edere  non  potuerunt.  Quod  recentiores  autem 
in  hac  re  profecerunt  R.  WagnEr  in  suis  „ Partium  elementarium  organorum, 
quae  sunt  in  homine  Utque  animalibus  mensionibus  micrometricis i(  collegit: 


Diameter  fibrillarum  primitivarum  hominis , 

ad 


auctore  Krause  : ToVo  a(1  .tb-o.  lin*  sive  nno 
sive  0,0000786..  ad  0,000104..  poli.  Par. 
auct.  Prevost  et  Demas  : lin.  sive  yffia 


ToVo  a(l  s‘ve  T2-§"5^  a^  TrVtr 

s.  0,000  833..  ad  0,000104..  p.  Par. 


lin.  sive  0,000 1 234. . p.  Par. 

Leporis  cubiculi 
vituli 

Columbae  domesticae 
Ranae  esculentae 
Dytici  marginalis 
Lucani  cervi 
Melolonthae  vulg. 
embryonis  Galli  dom. 
cordis  Helicis  Pomatiae 
Holothuriae  pentactae 
Psittaci  auct.  Ioh.  Mueli.er:  ad  TA-zr  lin.  sive  f-fcrs  a(1 

sive  0,0002003..  ad  0,000502..  poli.  Par. 
Ranae  escul.  auct.  eod. : ad  lin.  sive  9-5% o-  a<l  ~roTo  s*ve 

0,000104..  ad  0,000166..  poli.  Par. 
hominis  auct.  Berres  29):  0,0003..  ad  0,0004..  poli.  Vienn.  Sive 
0,0002919..  ad  0,000389..  poli.  Par. 

Edwards30):  Millimeter  sive  0,000  1 234.  .p.  Par. 


Quibus  numeris  mensiones  a me  institutae  satis  respondent,  inveni  enim  eas 
crassitie  T-0- 5-0-5-  ad  TTVW  sive  0,0001  ad  0,000066..  poli.  Paris,  in  homine,  ae- 
quales in  ceteris  animalibus,  in  hirudine  autem  medicinali  — 0,000142.. 

poli.  Paris.  — Quum  vero  partes  tantae  subtilitatis  directe  metiri  vix  liceat,  hos 
numeros  inter  se  secundum  diversos  auctores  paulo  differre,  ne  miremur.  Equi- 
dem in  iis  metiendis  ita  versatus  sum,  ut  fasciculum  primitivum  metirer  et  nu- 
mero fibrarum  primitivarum,  in  eius  superficie  apparentium,  diametrum  fasciculi 
dividerem,  qua  ratione  autem  ne  iusto  minor  magnitudo  obtineatur,  cavendum  est. 


29)  L.  cit.  T.  1.  p.  123. 


30)  Memoire,  Paris  1823  p.  12. 

c 

Difficilius  profecto  est  liarum  fibrarum  primitivarum  formam  investigare, 
quod  auctorum  diversissimae  sententiae  satis  probant.  Has  enim  fibras  aut  cavas 
aut  solidas  fecerunt,  quae  res  satis  subtilis  ne  liodie  quidem  omnino  certa  fiet. 
Qui  cavam  eam  statuebant,  iis  aut  spongiosa  vel  cellulosa* * 3')  aut  vesiculosa3*) 
aut  tubulosa33)  structura  placuit.  Qui  solidam,  iis  aut  globulis34)  composita  et 
moniliformis  aut  cylindrica35)  forma  potior  erat. 

Quaenam  autem  revera  fibrae  musculari  primitivae  sit  propria  atque  genui- 
na, sequentibus  forsitan  patebit.  Praemoneo  tamen,  de  solida  aut  cava  fibrae 
natura  me  non  potuisse  satis  certum  fieri;  mihi  quidem,  sicut  e specie,  quam 
oculo  contemplanti  praebent,  coniiciendum  est,  solidae  esse  videntur,  quod 
Prochascae  quoque  placuit. 

§.  9- 

Treviranus  monet36),  partes  corporis  animalis  organicas  elementares  tam 
brevi  post  mortem  tempore  formam  mutare  aliamque  induere,  ut  in  corpore 
XXIV  horas  mortuo  de  earum  structura  certum  aliquid  vix  animadverti  liceat, 
quod , si  ad  ullam  corporis  partem , maxime  ad  fibras  musculares , praeceteris 
autem  e corpore  resectas,  referendum  esse  opinor.  Musculos  igitur  quam  re- 
centissimos  animali  vivo  excisos  experimentis  adhibui,  qua  ratione  fere  sola 
vera  atque  genuina  eorum  structura  erui  posse  videtur , simulatque  causae  sen- 
tentiarum tantopere  differentium  aperiri. 

§.  10. 

In  primis  adhuc  circa  musculorum  telam  observationibus  occupato  mihi 
profecto  globuli  quidem  inter  se  coniuncti  fibram  primitivam  constituere  vide- 
bantur et  icones  tunc  delineati  id  maxime  probare  debebant. 


31)  Borellus  cellulas  rhomboideas  serie  coordinatas  fibram  componere  docuit.  CoWPER 
( Mvotomia  reformata  Lond.  1694)  cellulosam  statuit. 

32)  Hooke,  Swammerdamm,  Stuart,  Berger,  Berres  vesicularum  serie  fibrillam 
constare  ponebant. 

33)  Boerhave,  Pearsons,  Le  Cat,  Link  tubulos  conspiciebant,  Mascagnio  materies 
glutinosa  membrana  inclusa  placuit. 

34)  Auctores  praecipui,  quibus  globulis  conglutinatis  fibra  primitiva  parata  esse  visa  est; 
sunt:  Home  et  Bauer,  Prevost  et  Demas,  Mulne-Edwards. 

3 5)  Leelwenhoek  , de  Heide,  Muys,  Haleer,  Prochasca,  Fontana,  Treviranus, 
eas  cylindros  solidos  esse  maluerunt. 

36)  Beitr.  etc.  p.  8. 


19 


Sed  vitales  musculos  nondum  observaveram  et  in  mortuis  potissimum  exer- 
citationis causa  versabar.  Canis  demum  acido  liydrocyanico  modo  necati  mus- 
culos investiganti  non  moniliformia  sed  cylindrica  fila  apparuerunt.  Post  vige- 
simam autem  circiter  horae  partem  hic  et  illic  exigua  puncta,  globulis  illis 
forma  et  magnitudine  aequa,  efferebantur  ita,  ut  cutim  anserinam  fere  imita- 
rentur. Sensim  plura,  demum  passim  breves  globulorum  series  comparebant, 
denique  tota  musculi  particula  microscopio  obiecta  fibris  moniliformibus,  quae 
globulos  secundum  certum  ordinem  ita,  ut  series  transversales  et  longitudi- 
nales conspicerentur,  dispositos  habebant,  constare  videbatur.  Experimentum 
repetitum  idem  probavit.  Itaque  vitalibus  musculis  fibras  cylindricas  esse, 
morte  autem  quasi  vincula  solvi,  easque  in  globulorum  seriem  dilabi,  con- 
cludebatur. Iam  vero  alia  animalia  rem  aliter  comparatam  esse  ostendebant. 
Inprimis  insectorum  et  animalium  recens  natorum  musculi,  quibus  inter- 
fectis mira  singulorum  organorum  vitalitas  diutius  remanet.  Caeterum  iam 
Leeuwenhoek,  Prochasca  aliique  globulorum  speciem  quidem  in  musculis, 
neque  tamen  globulos  inveniri  monebant. 

§•  n. 

Nota  res  est,  musculos  e corpore  resectos  statim  contrahi,  eoque  magis, 
quo  minor  sit  particula  resecta.  Quam  contractionem  ad  eis  insitam  vim  elasti- 
cam maxime  referebant37).  Videamus,  quaenam  phaenomena  eam  comitentur, 
et  Insectorum  quidem  musculi  omnium  facillime  his  observationibus  patent. 
Amputatum  v.c.  crus  Mclolonthae vulgaris  fidimus  scalpello  et  laminis  vitreis  le- 
niter compressum  quam  celerrime  microscopio  supposuimus.  Conspicimus  fasci- 
culos illos  primitivos  prominentes,  rugarum  expertes,  planos,  cylindricos  sed 
motu  quodam  convulsos;  pendulorum  enim  ratione  modo  ad  dextram  modo  ad 
sinistram  vergunt,  neque  rigidi  manent,  sed  in  latere,  quo  inclinant,  paulo  in- 
curvantur, ac,  veluti  torus  cylindricus  inflexus,  corrugantur;  rugae  vero  modo 
exortae,  flexione  in  alterum  latus  facta,  non  evanescunt , sed  repetita  incurva- 
tione profundiores  fiunt.  Simul  fasciculus  primitivus  longitudine  decrescit, 
crassitie  autem  augeri  videtur,  et  ad  certum  usque  modum  contractus  denique 
moveri  desinit,  atque  formam  figura  1 expressam  induit,  seriebus  globulorum 
compositis  simillimam.  Eadem  in  aliis  insectorum  partibus  amputatis  conspi- 
ciuntur, v.  gr.  in  Forficulae  musculis  forficem  regentibus. 


37)  Haller,  elem.  phys.  Lib.  XI,  Sect.  H. 
T.  III.  p.  314. 

in  Magendie  Iourn. 


§.  12. 

Sin  maiorem  musculi  partem 3S)  experimento  adhibemus,  res  paulo  mutata 
comparet.  Hac  enim  ratione  impedimus , quo  minus  fasciculi  musculares  primi- 
tivi tam  cito  contrahantur  et  corrugentur,  quam  ubi  a vicinis  magis  seiimcti  sqnt, 
non  solum  enim  massa  ipsa  maior,  sed  etiam  trachearum  tubuli  iis  intertexti 
diutius  eos  extensos  tenent.  Ille  pendulorum  oscillationi  similis  motus , qui  in 
singulis,  in  coniunctis  fasciculis  non  observatur,  sed  undulationi  magis  compa- 
randus. Itaque  musculi  e thorace  vivae  Achetae  Grj/llotalpae  resecta  pars  pri- 
mum vehementi  undulatione  secundum  librarum  directionem  sursum  atque  deor- 
sum se  volvente  turbata  apparebat,  quoties  autem  haec  oscillatio,  toties  debilior 
et  minore  unda  recurrebat,  simulatque  rugae  transversae  sed  passirn  tantum  orie- 
bantur. Demum  hic  iliicve  tantum  brevis  raraque  oscillatio,  interdum  sola  ru- 
garum appropinquatione  et  depressione  cognita,  conspiciebatur.  Donec  omnis 
evanuerat,  et  in  fasciculis  muscularibus  quasi  rigescentibus  vestigia  in  undulata 
earum  facie  fig.  2.  expressa  reliquerat.  lam  in  fibris  primitivis  eos  componen- 
tibus ad  maximam  partem  adhuc  cylindricis  et  totius  tantum  fasciculi  flexus  imi- 
tantibus, sensim  eminentiae  illae  globulis  simillimae,  ut  in  canis  illius,  §.10. 
memorati,  musculis  proveniunt.  Sin  paulo  accuratius  hoc  phaenomenon  obser- 
vaveris, videbis  in  alio  fasciculo  globulos  nasci,  in  aliis  nullos  sed  fibras  primi- 
tivas in  serpentinos  flexus  contrahi,  in  aliis  et  globulos  et  flexus  comparere. 
Forte  tibi  fibra  primaria  e fasciculo  soluta  obveniet,  eamque  primum  monilifor- 
mem visam  postea  magis  amplificantis  lentis  ope  non  tanquam  globulis  congluti- 
natam sed  flexus  serpentinos  subtilissimos  agentem  animadvertes.  Item  demum 
in  fasciculo  primitivo  globulorum  series  praebente  eveniet,  ut  pressus  vel  acu 
subtili  divisus  fasciculus  fibras  primarias  de  situ  naturali  paulo  motas  non  glo- 
bulis constare  sed  ita  serpentium  modo  flexas  esse,  ut  quaeque  curvatura  eius- 
modi  globulo  respondeat,  ostendat.  Microscopio  autem  obiecta  satis  amplifi- 
cante non  solum , sed  etiam  clare  illustrante  opus  est.  Has  fibrarum  vicissitudi- 
nes in  musculo  Achetae  Gnjllotalpae  animadversas  figura : 2,3,  4 , 5,6  ex- 
pressas vides.  Praeterea  figurae:  7,  8,  9,  10,  11  easdem  vices  in  musculis 
Murium  musculorum  neonatorum  observatas  exhibent. 

§•  13. 

Aliud  quoddam  in  piscium  carne  occurrit,  quae  nisi  rigidior,  minus  tamen 
irritabilis  videtur.  Etenim  undulatio  illa  in  recentissima  etiam  locum  habet. 


3 8)  V.  gr.  e thorace  Achetae  Gryflotalpae , Locustae  verrucivorae  , Geot rupis  nasicornia 
ilepromtam. 


et  diutius  quidem  quam  in  caeterorum  vertebratorum  animalium  musculis  mora- 
tur, sed  fasciculi  unius  partis  singuli  diversa  undati  motus  vestigia  servant, 
unde  colligere  possemus:  aut  non  omnes  una  eodem  irritamento  stimulari,  aut 
unicuique  irritationis  diverso  gradu  opus  esse,  aut  alium  alio  prius  emori;  liaec 
tamen  coniectura  experimenti  ratioue  adliuc  caret.  Videmus  autem  alios  fasci- 
culos eadem,  quae  in  prioribus  experimentis  observavimus,  signa  praebere; 
alios  omnino  planos  recta  linea  extensas  fibras  habere ; alios  denique  fibras  pri- 
marias ita  flexas,  ut  sulci  acutis  marginibus  terminati  in  eorum  superficie  appa- 
reant, quos  figura  2 3 39)  delineavi,  quam  qui  intuebitur,  vix  credet,  fibras  pri- 
mitivas mollissimas  ita  sese  flectere  ut  hos  acutos  angulos  praebeant.  Est  ta- 
men ita,  et  similitudine,  quae  inter  hanc  et  Prgchascae  4°)  aliquot  delineatio- 
nes intercedit,  tanquam  auctoritate  uti  liceat. 

§.  14. 

Quae  experimenta  genesin  quidem  originemque  formae , globulorum  series 
referentis,  quam  fibrae  musculares  induunt,  satis  declarare  et  speciem  tantum 
neque  revera  globulos  in  his  fibris  quaerendos  esse  confirmare  videntur ; gravis 
tamen  doctissimorum  virorum  auctoritas  non  solum,  sed  etiam  forma  harum 
fibrarum  ipsa  fallacissima  iubet,  pluribus  etiam  aliunde  repetitis  argumentis 
sententiam  probari  debere.  Priusquam  vero  ad  hanc  rem  pergam,  satius  duco, 
aliud  phaenomenon  haud  praetereundum  tractari,  strias  scilicet  transversales, 
quae  oscillare  desinentes  fasciculos  primitivos  certis  intervallis  notare  incipiunt. 
Omnes,  qui  musculorum  fibras  microscopio  investigaverunt,  eas  observabant 
et  tanquam  peculiare  quoddam  describebant.  Autores  autem  in  eo  fere  consen- 
tiunt, has  strias  fasciculis  primitivis  primae,  quam  statuimus41),  classis  pro- 
prias esse4*),  in  illis  autem,  qui  ad  alteram  pertinent,  desiderari;  porro  eas 
non  semper  inveniri ; discrepant  autem  in  natura  iis  tribuenda. 

§.  15. 

Plerique,  fibram  primitivam  globulis  compositam  facientes,  eas  harum 
fibrarum  globulis  ita  ordinatis,  ut  regularibus  longitudinalibus  et  transversali- 
bus seriehus  siti  sint , oriri.  lam  vero  Treviranus43)  earum  rugosam  naturam 

3 9)  Secundum  musculos  Percae  fluviatilis. 

40)  Cf.  Prochasca  de  carne  rause.  Tab.  V. , fig.  XIII,  XIV,  XVI,  XVIII. 

41)  §.  5. 

•42)  Sed  etiam  in  fasciculis  muscularibus  cordis  observantur,  quanquam  minus  elevatae  et 
teneriores.  Cf.  Treviranus  Beitr.  p.  72.  B.  Wagner  I.  c. 

43)  Beitriige  1.  c.p.  7 0. 


satis  explicavit,  ac  praeterea  vidimus,  eas  contractione  fasciculorum  nasci,  id- 
que  maxime  experimento  primo44)  comprobavimus;  nunc  ad  speciem  earuni 
variam  animum  vertamus.  Et  accuratiori  earum  examine  patebit,  eas  sulcos 
esse,  umbra  marginum  prominentium  lumine  illustratorum  obscuratos,  iisque 
ob  eam  causam  et  quoniam  contractione  oriuntur,  rugarum  nomen  maxime  de- 
beri. Porro  videmus,  lias  rugas  striis  obscuris  longitudinalibus  dividi,  quae 
striae  fibrarum  primitivarum  umbra  natae  declarant,  quamque  fibram  primiti- 
vam flexibus  suis  lias  rugas  sequi,  quod  iam  Prochasca45)  docuit.  Quum  autem 
rugarum  sulci  saepissime  angustissimi  sint,  liac  ratione  fallax  globulorum  spe- 
eies  oritur,  lucis  vero  ad  obiectum  aditu  mutato  evanescit,  quam  rem  ut  magis 
illustrem  figuras  13  et  14  adieci,  quae  exhibent  fasciculos  musculares  primiti- 
vos muris  musculi  adulti.  Umbras  rugarum  transversalium  magis  notatas  et 
globulorum  speciem  distinctiorem  in  figura  13  videmus,  lux  enim  ab  anteriore 
fasciculi  fine  venit.  Eundem  ipsum  fasciculum  in  figura  1 4 conspicimus  ab  al- 
tero latere  illustratum,  rugarum  umbrae  evanuerunt,  contra  fibrarum  flexus 
serpentini  apparent.  Itaque  pro  lucis  illustrantis  aditu  aut  strias  utriusque  dire- 
ctionis, aut  solas  transversales  rugas , aut  fibras  solas  animadvertimus. 

Caeterum  saepius  hae  rugae  quoque  sinuosae  sunt,  vel  obliquo  situ  fasci- 
culum circumdant. 

Interdum  etiam  rugarum  sulci  latiores  reperiuntur,  tum  vero  nullo  modo 
globulorum  species  animadvertitur 4<5). 

Praeterea,  quanquam  raro,  observantur  rugae,  quarum  sulci  angusti,  ele- 
vati autem  margines  lati  sunt;  accuratiore  examine  conspicitur  in  iis  minor  ruga, 
ita  ut  id  genus  rugas  duplices  appellare  possimus47);  nihilo  tamen  secius  infra, 
omnia  haec  phaenomena  ad  simplices  causas  referri  posse,  videbimus. 

Denique  monendum  est,  rugas  saepissime  quidem  totam  fasciculorum  su- 
perficiem transire,  interdum  tamen  prius  sensim  desinere  et  aliam  iuxta  posi- 
tam incipere.  Yidi  etiam  rugas  brevissimas  vimiueae  cratis  superficiem  imi- 
tantes, maxime  in  erucarum  musculis48). 

§.  16. 

Verum  enim  vero  quaeritur,  quam  ob  causam  hae  rugae  in  fasciculis  mus- 
cularibus, quos  connexos  vel  reticulatos  diximus,  vulgo  desiderentur?  Inveni- 

44)  §.  11. 

4 5)  1.  c.  Gap.  IV.  Ex  istis  transversis  fibrarum  muscularium  rugis  patet , quare  etiam 
fila  carnea  saepissime  serpentum  in  modum  flexa  sint.  “ 

46)  Cf.  fig.  23.  47)  Cf.  fig.  22.  48)  Cf.  fig.  21. 

mus  eas  quidem,  quamquam  tenerrimas  in  cordis  carne,  in  ea  autem  tractus  in- 
testinorum frustra  quaerimus,  quamobrem  mihi  quidem  praecipue  in  fibrarum 
fasciculis  firmioribus  id  positum  esse  videtur,  namque  firmitas  fasciculis  reti- 
culatis quidem  cordis  cum  iis  musculorum  voluntati  parentium  communis  est; 
in  tunicis  muscularibus  vesicae  urinariae,  ventriculi  intestinorumque  contra 
fasciculi  laxiores  observantur,  quo  fit,  ut  quaeque  fibra  sibi  ipsa  quasi  per- 
missa, nec  a caeteris  vicinis  in  contractionem  communem  citata,  nec  eas  co- 
gens, suos  flexus  serpentinos  per  se  agere  possit,  qui  profecto  in  his  fasciculis 
irregulares  animadvertuntur4');  quum  tamen  in  fibrarum  firmiter  coniunctarum 
fasciculis  unius  solius  fibrae  contractio  vel  flexio  caeteras  quoque  cum  ea  con- 
iunctas  in  contractionem  aequalem  agere  oporteat,  quae,  nisi  eam  sequi  vellent, 
omnem  eius  vim  inanem  redderent.  Exemplum  a. fune  petitum  rem  paulo  illu- 
strabit: Cogitemus  funi  alicui  firmo,  pendenti  filum  implicitum  satis  forte,  ut 
eum  ferre  possit,  aqua  madefieri,  reliquum  autem  funem  siccum  restare ; filum 
contrahetur  et  funis  sequetur,  si  fila  eius  recta  linea  velut  in  musculorum  fasci- 
culis sita  sunt;  retorquebitur  autem  praeterea,  si  torta  fila  habet,  in  musculis 
autem  vitalis  irritatio  addenda  est. 

§.  17. 

Verum  sola  flexio  serpentina  vel  contractio  omnium  fasciculi  alicuius  fibra- 
rum communis  non  sufficit  ad  rugas  formandas,  sed  regularis  quoque  sit  necesse 
est,  ita  ut  in  eadem  linea  transversa,  qua  sulci  formantur,  omnes  fasciculi  fibrae 
deorsum  et,  ubi  crista  eminet,  sursum  flectantnr,  cuius  rei  etiam  firma  earum 
coniunctio  causa  haberi  potest,  eoque  potius,  si  membranam  aliquam  quemque 
fasciculum  primitivum  involvere  ponimus.  Equidem  hanc  membranam  in  fasci- 
culo ipso,  microscopio  supposito,  videre  non  potui,  aut  quoniam  nimis  tenuis 
est  aut  quoniam  lumen  permeans  non  aliter  deflectit  ac  aqua.  Scimus  autem 
omnem  musculum  ad  systema  animale  pertinentem  vagina  uti,  quam  Prochasca 
describit  his  verbis 5o) : Septa  introrsum  'demittit  haec  vagina , quibus  musculi 
ventrem  in  lacertos  dirimit  sive  fasciculos , quorum  crassities  et  numerus  va- 
riant. Septula  intra  lacertos  haec  vagina  amandat , quibus  maiores  fasci- 
culi dividuntur  in  minores , et  hi  rursus  in  minores , donec  tandem  ad  mini- 
mum fasciculum , qui  ex  pluribus  fibris  muscularibus  5')  componitur , deve- 
niatur. Ab  huius  ultimi  fasciculi  externa  vagina  intra fibras  musculares  fila 


49)  Cf.  fig.  30,  33.  50)  De  carne  musc.  Sect.  1,  cap.  1. 

51)  Fibra  niusc.  Prochascae  est  fasciculus  primitivus. 


cellulosa  ac  vasculosa  sesc  demergunt  easque  perreptant  et  tandem  singulis 
fibris  muscularibus  proprias  vaginulas  construunt.  Qua  itaque  de  causa  sin- 
qulae  fibrae  musculares  non  minus  sua  propria  vagina  gaudent  , quam  qui- 
dem muscidus  ipse  ; quod  in  cocta  vel  in  cruda  carne  siccata  et  ex  transverso 
sccata  conspici  licet.  — Ipsae  cellulm'es  vaginae , quae  tam  musculi  ventrem 
quam  eius  lacertos  et  fibras  ipsas  involvunt , ubi  ad  extremitates  fibrarum 
muscularium  perventum  est,  desinente  ibidem  alligata  fibra,  suis  cavis  parieti- 
bus adretantur , concrescunt  et  in  splendentem  chordam,  quae  tendo  vocatur, 
compinguntur,  (cf  Dissert.  anatom.  de  fascia  lata , quam  Praes.  Murray 
defendit  Thurling  Upsala  1 777.) 

Yix  est,  quod  Imic  descriptioni  addam,  et  tantummodo  utrum  haec  va- 
ginula tendinosa , an  cellulosa  sit  quaeritur,  ad  quam  quaestionem  certo  re- 
spondere nequeo,  quapropter  tanto  magis  excusabor,  quanto  minus  inter  telam 
tendinosam  et  cellulosam  firmiorem  discrimen  cliemicum  et  anatomicum  existit 'a). 
Certum  tamen  est,  has  vaginulas  fasciculorum  primitivorum  in  carne  musculo- 
rum ad  systema  animale  pertinentium  aeque  ac  cordis  ex  transverso  secta  lucu- 
lenter apparere ; item  eosdem  musculos  omnes  tendinibus  instructos  esse  53). 
Desunt  autem  tendinearum  fibrarum  vestigia  in  tunicis  muscularibus  caeterorum 
organorum,  duae  omnia  tendinosam  harum  vaginularum,  cellulosa  forsitan 
praeterea  tela  intertextarum,  naturam  probare  videntur;  adde  quod  firmitate 
quoque  insigni,  quae  iisdem  vaginulis  prOpria  est,  et  propter  quam  fasciculi 
primitivi  difficillime  secundum  longitudinem  lacerantur,  sed  potius  ex  transverso 
rumpuntur,  indicatur.  Nam  fibrae,  quibus  vaginulae  illae  compinguntur,  ex 
transverso  vel  potius  ex  obliquo  fasciculos  circumdare  videntur;  saepius  saltem 
eiusmodi  fibras  animadverti,  quod  etiam  tendinum  e musculis  origo  comprobat. 
Nunquam  enim  eadem  quam  musculi  fibrae  obtinent  directione  proveniunt,  sed, 
quod  iam  Mascagni  docuit  et  iconibus  significavit54),  semper  minori  maiorive 
angulo  earum  fibrae  procedunt,  ita  ut  fasciculis  muscularibus  intertextae  appa- 
reant. Substantiam  muscularem  ipsam  in  tendinosam  abeuntem  nunquam  con- 
spexi, sed  certo  fine  terminatam  et  ea  fere  ratione,  quam  figura  36  ostendit, 

52)  Cf.  Hildebrandts  Anatom.  ed.  Weler,  Th.  1.  Biciiat  , allg.  Anatom.,  Th.  1.  p.  145, 
Th.  2.  p.  122.  Isenflamzi  in  den  Beitrcigen  zur  Zergliedervngskunst  v.  Isenfzamm  und  Ro- 
SENMUELLER.  Bd.  1.  p.  28  7. 

53)  Quis  negaret  in  corde  tendineas  fibras,  in  sphincteribus  et  omnibus  musculis,  qui  pro- 
prio tendine  quidem  carent,  a periosteo  tamen  fila  tendinosa  recipiunt? 

54)  Cf.  prodromo,  p.  102  et  Tab.  XIII. 

cum  tendinosa  musculi  parte  cohaerentem.  — Quod  in  carne  cocta  substantia 
muscularis  a tendinoSa  maxima  facilitate  dissolvi  possit*  hanc  earum  eOniunctio- 
nem  refutare  nequit  \ partes  enim  tendinosae  et  cellulosae  coctione  in  gelatinam 
mutatae  ad  earum  cohaesionera  firmandam  non  amplius  idoneae  sunt.  — 

Causam,  cur  Treviranus  5S)  in  vitulorum  carne  has  rugas  non  observaverit, 
immo  Valentinus  S(3)  eas  in  musculis  nullius  bestiae  neonatae  inveniri  contende- 
rit, nescio.  Equidem  vidi  eas  et  in  vitulorum  et  canum  et  murium  neonatorum 
musculis,  et  quam  distincte  notatas  interdum,  figurae  19  et  10  probant  Inficias 
tamen  ire  nolim,  eas  saepius  tenerrimas  esse  et  ita  delitescere,  ut  omnino  abesse 
videantur.  — Sed  haec  etiam  observatio  nostrae  rugarum  explicationi  commoda 
est ; novimus  nimirum  tendinosam  telam  et  cellulosam  in  neonatis  animalibus 
minus  excultam  esse,  et  quum  fasciculorum  vaginulas  rugarumque  originem  a se 
invicem  pendere  velimus,  iccirco  facile  intelligitur,  quam  ob  rem  in  animalibus 
neonatis  rugae  illae  adultorum  distinctae  vulgo  desiderentur. 

Caeterum  has  rugas  articulatio  nes  quoque  nominabant,  forsitan,  quoniam 
flexionis  puncta  pro  articulis  habebant,  iuprimis  Gottsched  teste  Hallero  5?), 
quapropter  etiam  Treviranum  celeberrimum  fibras  musculares  in  articulatas  et 
non  articulatas  ita  divisisse  auguror,  ut  ad  illas  omnium  musculorum  fibras, 
quorum  fasciculos  primitivos  rugis  significari,  ad  bas  autem,  quorum  iis  carere 
observamus,  referret,  legimus  enim  apud  eum58):  Musculorum , quos  de- 
scripsi, fibras  tanquam  articulis  compositas  habere  possumus , casque  articu- 
latas appellare.  Articulatio  autem  solummodo  in  musculorum , qui  voluntati 
parent , fibris  locum  habet , praeterea  etiam  in  fibris  Diaphragmatis , cordis , 
oesophagi  et  cisternae  istius  limphaticae , verisimile  pulsantis , ab  /.  Mu eller 
et  Pasizza  descriptae , Ranis  aliisque  Amphibiis  propriae ; haudquaquam 
autem  in  fibris  omnium  membranarum  musculosarum  viscerum  abdominalium , 
aliorumque  organorum  voluntati  non  subiectorum. 

Quae  quum  ita  sint  profecto  vagina  fasciculorum  primitivorum  idque  maxi- 
me propter  firmitatem,  quam  hoc  involucro  fasciculus  nanciscitur  ad  rugas  for- 
mandas conferre  videtur,  quia  non  inveniuntur  rugae  in  musculis,  qui  omnibus 
tendineae  telae  vestigiis  carent,  sed  in  iis  tantum,  qui  ea  instructi  sunt.  Rugae 


5 5)  Verm.  AlhandlA.  c.  p.  134. 

56)  Historiae  evolut.  syst.  inuscul.  prolusio. ~p.  10,  V. 

57)  Elem.  phys.  Tom.  IV,  Lib.  XI,  Sect.  1 , §.  4.  58)  Beitr.  1.  c.  p.  72. 

autem  contractione  fasciculi  oriuntur,  quae  flexionibus  serpentinis  regularibus 
parallelis  fibrarum  peragitur. 

§.  18. 

Iam  vero  ad  fibras  primitivas  revertamur,  quas  globulis  constare  negavi- 
mus , sed  flexuum  serpentinorum  minimorum  causa  globulorum  seriei  speciem 
prae  se  ferre  contendimus,  et  cuius  opinionis  argumenta  quaedam  adhuc  adden- 
da esse  existimavimus.  Yenia  autem  detur,  quaeso,  quoniam  rugas  harum 
flexionum  ope  explicare  studuimus,  priusquam  has  ipsas  revera  esse  satis  pro- 
baramus;  experimentis,  observationibus  et  argumentis  rem  nobis  ita  declaratam 
habuimus , ut  bono  animo  id  audendum  esse  arbitraremur. 

Et  maximi  quidem  momenti  id  esse  puto,  quod  musculi,  cuius  fibrae  primi- 
tivae moniliformem  speciem  distincte  ostendant,  partem  in  Kali  carbonici  solu- 
tione aquosa  positam  et  per  aliquot  tempus  servatam  oculo  armato  inquiramus. 
Hoc  enim  fluidum  carnem  quasi  constringit,  ut  firmitate  et  pondere  specifico 
augeatur,  quae  firmitas  atque  tenacitas  etiam  in  singulas  fibras  primitivas  trans- 
fertur, ita  ut  caro  hoc  modo  tractata  acu  subtili  in  fasciculos  facile  dividi  et 
fibrae  singulae  separari  possint.  Quae  vero  fibrae  nequaquam  moniliformem  sed 
cylindricam  flexuosam  formam  oculo  praebent.  Iam  vero  vix  credibile  est  par- 
tem organicam  eiusmodi  fluido  diutius  expositam , quae  antea  globulis  constare 
videbatur,  tantopere  constringi  posse,  ut  cylindricam  formam  adipiscatur.  Kali 
caustici  et  ammoniaci  fluida  musculorum  substantiam  ita  destruunt,  ut  certa  eius 
fila  vix  animadverti  possint,  quamquam  singuli  fasciculi  formam  adeoque  rugas 
per  aliquot  tempus  obtineant.  Acida  sulfuricum  et  muriaticum  autem  fasciculos 
rigidos  et  fragiles  reddunt,  ut  levissimo  tactu  ex  transverso  rumpantur,  de  fibris 
igitur  eorum  ope  nihil  comperimus.  Item  acidum  nitricum,  quod  vero  si  valde 
dilutum  adhibetur,  vaginas  fasciculorum  emollire  videtur,  sicuti  acidum  quoque 
aceticum,  ita  ut  unum  atque  alterum  in  fibras  dividere  possimus,  quae  tum 
etiam  non  globulos  sed  flexuosa  cylindra  ostendunt.  Eadem  in  carne  cocta  con- 
spicimus, quando  scilicet  quamquam  rarius  contigit,  ut  eius  fasciculos  dissol- 
veremus. 

§.  19. 

Deinde  etiam  illud,  quod  experimenta  superiori  loco  exponentes59)  com- 
memoravimus, nimirum  fasciculis  primitivis  eam  tandem  formam,  quae  fibrarum 
moniliformem  speciem  maxime  procreat,  nactis  haud  raro  fasciculum  occurrere, 


59)  §.  12. 

in  cuius  altera  parte  haec,  in  altera  autem  illa  flexuosae  fibrarum  formae  prae- 
cellat. Q,ua  ratione  autem  hanc  diversitatem  explicabis  ? duaenam  possit  causa 
haberi,  quae  in  dextra  parte  fibras  in  globulorum  series  mutaret,  in  sinistra 
autem  flexus  illos  efficeret,  nisi  eam  aut  illustrandi  methodum  aut  situm  obiecti 
adversus  oculum  peculiarem  facias?  Respicias,  quaeso,  figuras,  numero  12 
significatas,  quarum  altera  eiusmodi  fibram  flexuosam  ita  collocatam,  ut 
flexuum  culmina  oculo  adversa  sint,  altera  autem  ita,  ut  a latere  conspiciatur 
exhibet,  et  spero,  fore,  ut  quomodo  et  quam  facile  error  oriri  potuerit,  statim 
intelligatur.  Experimento  ipso  quidem  perquam  difficile  error  refutari  poterit, 
fasciculorum  et  fibrarum  enim  exiguitate  impeditur.  Interdum  tamen  pressio 
eorum  laminis  vitreis  facta  fibras  moniliformes  visas  paulo  vertat  vel  etiam  se- 
paret, ut  in  iis  quoque  flexus  illi  antea  desuper  adspecti,  iam  a latere  obser- 
vari possint. 

§.  20. 

Tum  vero  etiam  comparationem  inter  musculos  utriusque  generis,  reticu- 
latos scilicet  et  simplices,  habitam  haud  minus  ad  errorem,  qui  globulos  fibra- 
rum elementa  fecerit,  detegendum  collaturam  esse,  existimo;  si  nimirum  non 
negandum  est,  tunicam  muscularem  intestinorum  et  musculos  voluntatis  imperio 
subiectos  iisdem  elementis  organicis,  diversa  tantum  ratione  coordinatis , et  fi- 
bras primitivas  horum  eadem  natura,  qua  illius  fibrae  primitivae  solent,  uti. 
Nam  functioni  eidem  ambae  inserviunt,  item  et,  siquidem  Puevostii  et  Duma- 
sii6°)  auctoritati  fidem  debemus,  eadem  etiam  ratione  irritamento  allato  contra- 
huntur; aequalis  utrorumque  fibris  singulis  natura  physica  et  chemica,  aequalis 
perspicuitas  et  species  externa  est.  duid,  quod  his  omnibus  aequalibus  ea,  quo- 
rum naturis  peculiaria  sunt,  diversa  esse  vellemus?  Neminem  contradicturum 
esse,  nisi  mera  disputandi  cupiditate  stimuletur,  credo.  Verum  enimvero  globuli 
in  his  muscularibus  intestinorum  fibris  conspici  nequeunt,  mihi  quidem  nunquam 
et  ne  species  quidem  eorum  obvenerunt,  quamquam  bene  scio,  Home  etBAUER fi') 
eos  in  fibris  tunicae  ventriculi  muscularis  vidisse,  coctam  autem  et  maceratam 
carnem  observationibus  adbibebant,  e quibus  iccirco  argumentum  bonum  firmum- 
que  deduci  vix  potest.  Semper  in  intestinorum  vesicaeque  urinariae  musculis 
fibras  primitivas  cylindricas,  frequenter  flexas  animadverti,  et  irregulares,  sae- 


60)  Magendie  lournal.  T.  III,  p.  306. 

61)  Philosophical  Transactions  for  the  year  1818. 

pius  interrupti  fibrae  flexus  oculi  observantis  errorem  magis  prohibent,  quam 
regulares  et  perpetui  illi  fibrarum  ad  alteram  classem  pertiuentium.  Quod  vero 
in  cordis  substantia  musculari  error  ille  facilius  obrepere  possit*  fibrae  communi 
qt  regulari  contractione  flexae  efficiunt, 

§.  ai..' 

Haec  fere  sunt,  quae  mihi  persuaserunt,  oculi  errorem  vel  [instrumento- 
rum opticorum  vitia  eos  , qui  globulorum  seriebus  fibras  musculorum  primitivas 
constare  perseverant,  induxisse,  et  complures  habeo  viros  celebres  gravissimae 
auctoritatis,  quibuscum  de  hac  re  sentiam.  Etenim  Antonius  de  Heide  6a)  claris 
verbis  docet : Oblongae  striae  a fibrillis  vel  tubulis  fibram  componentibus  oriri 
videntur y quas  interdum  flexas  observavit.  Antonius  van  Leeuwenhoek63)  iam 
praemonuit,  ne  optico  errore  falsi  fibras  tanquam  globulis  compositas  habeamus, 
specie  enim  earum  rugosa  et  flexuosa  facillime  a veritate  seduci  possemus.  Muys 
aperte  quidem  suam  sententiam  non  tradit , observationes  eius  tamen  cum  his, 
quas  modo  exposuimus  , comparatae  in  nostrum  favorem  indicant.  Haller64) 
minus  experimentis  quam  argumentatione  cylindricam  fili  carnei  structuram  de- 
monstrat. Imprimis  autem  Prochasca65)  mihi  autor  est,  dicit  enim:  Existis 
transversis  fibrarum  muscularium  rugis  patet , quare  etiam  fila  carnea  sae- 
pissime serpcntnm  in  modum  flexa  sint,  qua  de  causa  in  plurimas  ac  mini- 
mas vesiculas  seu  globulos  in  una  serie  locatos  distincta,  apparent. 

Tum  Mascagni,  qui  disertis  verbis  monet:  Iu  his  cijUndriculis  Fontana 
observavit  quasdam  divisiones  transversas  ; mihi  autem  non  contigit , ut  eas 
videre  possem;  observationibus  meis  repetitis  se  probabant  tanquam  cylindri- 
culi  omnino  aequales , continui  et  divisiones  illae  tantum  comparebant,  quan- 
do substantia  muscularis  in  subita  actione  aquae  bullientisversabatur  66J.  Aqua 
autem  fervida  eiusque  vapores  contractionem  illam  flexuosam,  quam  crispatio- 
nem  vocant,  magno  gradu  in  musculis  excitant. 

Sed  etiam  Treviranus  6?)  in  hanc  sententiam  decedit. 

Mirum  profecto ! quod  Edwa#ds  68)  ad  eosdem  fere  auctores  tanquam  fibra- 
rum e globulis  compositarum  observatores  proyocpf.  Ac  «revera  Leeuwenhoe- 


62)  L.  c.  63)  Anat.  et  cont.  p.  43?. 

64)  L.  c.  §.  6,  65)  L.  e.  Cap.  IV. 

66)  Prodromo  p.  97.  67)  Beitr.l.  c.  p.  70. 

iiji)  Annales  des  Sciences  naturelles  par  Audouin  etQ.  T.  IX,  p-  374.. 


eius  eas  saepias  ita  descripsit,  neque  tamen  praetereamus,  eum  postea  errorem 
libere  professam  esse.  In  Frochascae  autem  scriptis  monita  de  falsa  globulo- 
rum specie  lego. 

§.  22. 

Superiori  loco 69)  commemoravimus , omnium  liarum  flexionum , rugarum  et 
caeterarum  notarum  musculorum  mortuorum  fibris  et  fasciculis  primitivis  et  cras- 
sioribus lacertis  propriarum  originem  ad  simplices  causas  referri  posse.  Iam 
vero  audaci  animo  promissa  solvamus  necesse  est,  quamquam  periculum  subeun- 
dum tironis  vires  forsitan  superaret. 

Quod  autem  de  hac  re  sentiam  sequentibus  fere  continetur. 

Inprimis  sunt  Prevost  et  Dumas,  quorum  operae  debemus , quod  rationem 
contractionis  muscularis  et  formam,  quam  fibrae  contractae  adipiscantur,  pe- 
nitius noverimus.  Musculos  enim  vi  galvanica  stimulatos  et  in  contractionem 
actos  explorabant  et  has  contractiones  fibris  muscularibus  antea  rectis  et  paralle- 
lis iam  in  angulos  acutos  alternantes  flexis  effici  animadvertebant "°) , quae  fle- 
xiones secundum  irritationis  et  contractionis  vehementiam  modo  angustiori  modo 
ampliori  angulo  fierent  et  inter  se  satis  aequales  essent.  Metiebantur  musculos 
nondum  contractos  et  deinde  contractione  breviores  redditos,  item  angulorum 
flexibus  ortorum  crura,  inveniebantque  puncta  flexionis  sive  angulos  vulgo 
10,75  Millimet.  sive  0,3971.  poli.  Paris,  a se  invicem  remotos  et,  ubi  v.  c.  Mus- 
culus longitudinem  = 172,5  M.M.  = 6,372  . . P.P  habebat,  eum  ad  130  M.  M. 

— 4,432  . . P.  P.  contractum,  quando  scilicet  maximus  contractionis  gradus  con- 
secutus erat.  Iam  vero  rationis  errorem  suspicor,  legimus  enim  apud  eos7'); 
„ Hoc  nodis  indicat  diminutionem  longitudinis  talis fibrae  e contractione  na- 
tam 0,23  — 0,27  partium  esse.  “ Qui  vero  numerus  nescio  quomodo  corruptus  aut 
falsa  ratione  quaesitus  videtur.  Etenim  cogitemus  fibram  in  angulos  alternantes 
flexam  formam  lineae  angulosae  afbg  chdlce  figura  37  expressae  nactam  esse. 
Extensae  igitur  longitudo  fuisset  — af-^-fb-\-bg-\-gc-\-ch-{-hd+dk-\-k  e, 
quam  summam  Iitera  A significabimus.  Contractae  autem  fibrae  longitudo  esset 

— ac,  quam  Iitera  B significabimus.  Differentia  igitur  inter  extensae  et  con- 
tractae fibrae  longitudinem  esset  = A — B.  Quota  pars  autem  summae  ( A ) 


69)  §.  15.  70)  Magendie  lourn.  T.  111,  p.  305. 

71)  L.  c.  p.  312.  Ceci  nous  indigue  un  raccourcissement  de  0,23  dans  une  telle  iibre  et 
p.  313:  La  diminution  de  longueur  dans  cette  serie  e'tait  dane  de  0,27,  tandisque  par  Ia  me- 
thode indi^uee  ci  dessus  nous  Favions  trouvee  de  0,23. 

differentia  ( A — B ) sit,  formula  exprimitur,  et  quum  A =172,  5 MM' 

et  B—130  ideoque  A — B — 42,5  sit,  ergo  A_ji~  = - * - =4,011 ... 

Contractio  igitur  partem  4,011  ,,simam  longitudinis  abstulisset,  reliquisset  autem 
partem  1,326  . fl,naiH  — Idem  numerus  ratione  singularum  flexionum  ha- 

bita obtinetur.  Rectius  mihi  quidem  longitudo  fibrae  contractae  e formula  om- 
nibus casibus  conveniente  derivanda  esse  videtur,  quum  enim  pars  fibrae  unam 
solam  flexionem  patiens  (af -\-fb)  fere  semper  aequalis  inveniretur,  hac  ra- 
tione trigonum  construitur,  cuius  duo  latera  ( af  et  fb ) fibra  inflexa  constituta 
sibi  aequa  sunt , cuius  tertio  autem  latere  ( ab ) longitudo  fibrae  contractae  ex- 
primitur. Minor  autem  contractio  ampliorem  reddit  angulum,  fortior  angustio- 
rem, itaque  hoc  tertium  latus  angulo  flexione  facto  oppositum  sive  longitudo 
imminuta  semper  anguli  amplitudini  respondebit,  numerum  autem  unicuique 
casui  aptum  facili  ratione  trigonometrica  invenies. 

Sed  missa  faciamus  has  mensiones  certo  numero  vix  exprimendas,  nam 
neque  flexiones  illae  tam  definitos  angulos  vulgo  exhibent  neque  tam  aequales 
inter  se  inveniuntur  ut  fieri  possit.  Solummodo  ad  hoc  animadvertamus,  irrita- 
tione galvanica  musculorum  fibras  in  angulos  flecti,  duas  flexiones  Prevost  et 
Rumas72)  in  omnibus  musculis  reperiri  dicunt.  Animalia  calidi  aeque  ac  frigidi 
sanguinis  eas  offerunt,  aves  aeque  ac  mammalia,  facile  etiam  observantur  iu 
musculis  ventriculi  intestinorum , cordis,  vesicae,  uteri  etc.  Neque  felicia  ex- 
primenta  eas  in  his  musculis  omnibus  declarare  posse  nego.  Galvanicae  tamen 
actioni  soli  non  debentur,  quovis  stimulo  musculorum  contractionem  excitante 
allato  oriuntur,  unde  contractionis  causam  eas  esse  concludere  licet. 

Plicas  rugasque  transversales  iidem  viri  ex  iis  derivant  monentes : in  latere 
interno  genu,  quod  fibrae  secundariae  contractae  formant,  rugas  vel  plicas  ob- 
servari, quae  haud  dubie  vehementi  flexione  oriantur,  duae  tamen  harum  ru- 
garum originis  explicatio  propterea  maxime  displicet,  quod  etiam  in  externa  ge- 
niculatae flexionis  parte  inveniuntur. 

.§•  23. 

lam  vero  exprimenta  a Prevostio  et  DuMasio  relata  a me  ipso  repetenda 
esse  rato  mihi  eorum  observata  circa  flexiones  geniculatas  fasciculorum  primiti- 
vorum omnino  comprobata  sunt.  Hoc  tamen  offendebat,  quod  musculi  particula 
vel  totus  musculus  e corpore  animalis  resectus  et  vi  galvanica  in  contractionem 


72)  P.  306. 

coactus  nunquam  sponte  eam  remittebat,  sed  aut  pondere  eum  comprimente  aut 
extensione  opus  erat.  Quo  facto  rursus  galvanismo  stimulatus  denuo  contrahe- 
batur. Puto  igitur,  viros  illos,  qui  rivo  galvanico  intercepto  relaxationem  ob- 
servabant73), id  vel  tabulae  vitreae  musculo  impositae  vel  alii  cuidam  instru- 
mento eum  extendende  forte  adhibito  debuisse. 

Alterum  autem,  quod  offendebat,  est,  quod  haec  e galvanica  irritatione 
orta  contractio  repente  in  toto  musculo  excitatur,  veluti  in  spasmodicis  affectio- 
nibus plerisque  forsitan  evenit.  Eadem  igitur,  qua  musculi  vulgo  utuntur,  con- 
trahendi ratio  esse  non  videbatur.  Etenim  quis  credat  v.  c.  diaphragma  in  qua- 
que respiratione  talem  repentinam  et  vehementem  contractionem  pati,  qualem 
nervum  vagum  dissecantes  observamus?  Neque  eiusmodi  contractio  ab  illa  gal- 
vanico  currente  excitata  differt. 

In  motu  musculorum  vulgari,  quamvis  cito  procedat,  omnis  musculus  sen- 
sim contrahitur  et  relaxatur,  et  qua  ratione,  musculi  viventis  animalis  integu- 
mentis privati  satis  bene  ostendunt.  lam  Hallerus  id  observavit  ac  facere  non 
possum,  quin  verba  eius  recitem.  Fibrae , ait 74),  tremunt , trahuntur , rugas- 
que contrahunt , in  quibus  summam  phaenomenorum  musculi  contractionem  comi- 
tantium ponit.  Deinde : Primum  quidem  tractio  aliqua  in  musculorum  lacer- 
tis fibrisque  observatur , qua  celeriter  a finibus  ad  centrum  excurrunt,  et 
paulo  post  ab  eo  centro  ad  fines  recedunt.  Summa  est  celeritas  succeden- 
tis utriusque  tractionis , ut  tcmpuseula  definire  vix  liceat.  Vidi  in  muscu- 
lis intercostalibus , diaphragmate  et  in  corde  similia  eveniunt.  Dum  trahun- 
turfibrae , rugae  in  iis  et  quasi  plicae  adparent.  Plerumque  in  toto  muscido 
una  eadem phaenomena  vidi , fuit  tamen,  ut  quum  palpitationes  et  fibrarum 
fractiones  in  aliqua  particula  sola  aut  in  plusculis  particulis  adparerent  et 
super  totum  musculum  demum  se  diffunderent. 

At,  profecto,  qui  unquam  vivi  animalis  musculos  nudatos  motus  suos  exer- 
centes vidit,  eos  magis  accurate  et  vere  describi  vix  posse  concedet;  si  scilicet 
Hallerus  in  descriptione  sua  alio  potius  verbo,  atque  tractione  usus  esset,  de- 
sideramus enim  tractionis  illius  rationem  et  naturam,  haudquaquam  tam  abscon- 
ditam, quam  ut  accurata  obseryatione  erui  nequeat. 

Quum  enim  musculorum  recentissimorum  structuram  indagandi  causa  canis 
aliquot  dies  nati  ictu  nucha  applicato  prostrati  musculos  abdominales  remove- 
rem, respiratio  suppressa  fortior  redibat,  atque  imprimis  musculis  scalenis  ad- 

iuvabatur,  qui  integumentis  privati  contractionis  muscularis  egregiam  imagi- 
nem referebant  Quando  nimirum  inspirationem  agebat  animal,  lineae  promi- 
nentes transversales  in  musculi  fine  utroque  oriebantur , celeriter  sibi  occurre- 
bant et  in  centro  concurrentes  non  redibant,  sed  veluti  undae  se  decussantes 
sive,  ut  ita  dicam,  interferenfes  apparebant.  Caeterum  boc  phaenomenon  un- 
darum motui  in  fluidi  alicuius  superficie  vel  in  fune  extenso  excitato  tantopere 
respondere  videbatur,  ut  musculorum  contractionem  in  sola  fibrarum  oscillatione 
concinna  ponendam  crederem.  Lineae  enim  illae  transversales  omnino  undarum 
lineas  Iapide  in  aquam  deiecto  excitatas  imitantur,  ac  multo  magis  undis  in  fune 
vel  fascia  aliqua  extensa  progredientibus,  eodem  fere  modo  alia  aliam  sequitur, 
procedunt  et  sibi  obviae  se  invicem  interferunt.  Uti  mihi  quidem  visum  est, 
novae  undae  in  finibus  musculi  oriri  non  desinebant,  donec  primae  illae  ab  alte- 
ro fine  procedentes  ad  oppositum  usque  progressae  essent,  quo  fiebat,  ut  tum 
in  omnibus  musculi  particulis  undulae  sibi  obviae  se  interferrent  et  ita  duplo 
elevatae  summam  contractionis  gradum  assequerentur.  lam  vero  prope,  fines 
musculi  simplices  undae  adparent,  donec  nltima  ab  altera  parte  progressa  in 
altera  evanescat,  quo  facto  contractio  absoluta  est 

Haec  unius  contractionis  historia  nova  inspiratione  repetebat  et,  quum  ani- 
malia illa  neonata  maximam  vitae  tenacitatem  habeant,  per  longum  tempus  ob- 
servatio non  interpellata  permittebatur.  Eadem  phaenomena  in  musculis  Aplu- 
dis Sambuci  tarsum  moventibus,  quos  figura  34  leviter  delineatos  exhibet, 
apparent.  Littera  a flexor,  b extensor  significatus  est,  quorum  modo  hunc 
modo  iilum  vieissim  se  contrahentes  observabam;  lentior  tamen  erat  oscillatio 
rugis  aliquot  super  musculum  progredientibus  indicata,  animal  enim  iam  emo- 
riebatur; ac  res  est  difficillima,  viventia  animalia  microscopii  satis  amplifican- 
tis ope  observare,  quapropter  in  his  studiis  ab  eius  usu  quodammodo  abstinen- 
dum est. 

Caeterum  oscillatio,  qua  convellitur  musculus  vixdum  e vivo  corpore  rese- 
ctus, quum  etiam  microscopio  inspectus,  eadem  esse  videtur,  qua  incolumis 
contrahitur,  sub  initio  saltem.  Superiori  loco75)  hoc  phaenomenon  fusius  de- 
scripsimus. Et  pendulorum  quoque  similis  illa  oscillatio  in  singulis  fasciculis 
primitivis  observata,  musculum  se  contrahentem  undis  turbari,  probare  videtur. 
Singulas  enim  funis  alicuius  extensi  et  ictu  ita  commoti,  ut  undas  faciat,  partes 
etiam  penduli  motum  quodammodo  imitari  physici  docent;  adde,  quod  partes 


75)  §.  n.,  12.,  13. 

fasciculorum  primitivorum  hunc  motum  referentes  semper  nobis  tam  breves* * 7*5) 
praestabant,  ut  unam  solummodo  undam  excipere  possent,  quae  vero  altero  line 
fluctuante  et  mobili  in  pendulorum  oscillationem  mutari  debebat,  velut  in  ex- 
trema funiculi  flagello  agitato  alligati  parte. 

§•  24. 

Haec  fere  est  muscularis  contractionis  suo  proprio  nec  alieno  stimulo  pro- 
vocatae, quamvis  leviter  adumbrata,  imago,  quam  ut  observandi  methodus  me- 
lior perfectiorem  reddat,  optamus.  Caeterum  iain  Prochasca  flexibus  libra- 
rum serpentinis  muscularem  contractionem  fieri  censuit,  eos  vero  a vasorum 
sanguiferorum  musculorum  fibras  decussantium  repletione  derivabat.  Prevost 
et  Dumas  solummodo  musculos  alieno  stimulo  in  contractionem  actos,  ideoque 
flexus  undiformes  in  toto  musculo  derepente  ortos  observabant,  qua  vehementes, 
spasmodici  et  irregulares  motus  evadunt,  neque  faciles  grati  et  regulares  illi 
corporis  naturali  statui  accommodati.  Propterea  oscillatio  etiam  undulata,  quam 
musculorum  fibrae  exercent,  et  in  qua  ante  omnes  Rudolphi  77)  muscularis  mo- 
tus causam  positam  esse  indicavit,  eos  latebat. 

Quid  vero  flexiones  illas  fibrarum  serpentinas  et  oscillationes  efficiat,  pro- 
blema adhuc  est.  Prochasca  78)  uti  commemoravimus  eas  vasis  sanguineis 
maxime  deberi  voluit,  ac  propterea  docuit,  ea  per  musculorum  fibras  sic  distri- 
buta esse,  uti  v.  c.  in  linteo  fila  transversalia  longitudinalia  perreptent  decus- 
sentque,  vacua  itaque  et  collapsa  vasa  musculorum  fibras  extensas  sinerent,  re- 
pleta autem  eas  in  flexus  serpentinos  agerent.  Congestionem  autem  sanguinis 
ad  commovendum  musculum  necessariam  a nervorum  irritatione  pendere  cen- 
suit. Multa  huic  coniecturae  obstant,  inprimis  autem,  quod  vasa  non  solum 
maiora  sed  etiam  minima  fibrarum  decursum  sequi  nec  eas  ex  transverso  decus- 
sare soleant. 

Prevost  et  Dumas  galvanicavi  musculum  convelli  animadvertebant,  eam- 
que  a nervis  maxime  ei  subvehi.  Porro  a nervorum  per  musculos  distributorum 
situ  et  ordine  contractionem  derivabant.  Observabant  enim  79)  nervorum  ramos 
musculares  primo  secundum  fibrarum  longitudinem  immitti,  deinde  autem  eas 
ex  transverso  transgredientes  in  ramulos  minores  et  hos  in  simplicia  fila  dividi, 
quae  postea  aut  in  alium  ramulum  admittantur,  aut  laqueo  facto  ad  eum,  unde 


7 6)  Longitudinis  circiter  0,0  5 5 Poli.  Par. 

77)  Physiol.  Bd.  2.,  p.  321.  7 8)  L.  c.  Sect.  I.,  Cap.  4.  et  Sect.  II. 

7 9)  Magendie  lourn.  T.  III.  p.  321. 

procedebant,  revertantur.  lam  vero  nervos  meliores  quam  musculos  electrici 
fluidi  conductores  esse  ponunt  et  nervos,  sicut  descriptum  est,  in  musculis  col- 
locatos cum  filo  polos  galvanicos  eoniungente  ( Polardrath ) comparant;  ac  veluti 
eiusmodi  fila  iuxta  se  posita,  quando  rivis  galvanicis  contrariis  permeantur,  se 
invicem  adtrahant,  nervos  quoque  duobus  rivis  galvanicis  contrariis  perfluxos 
se  invicem  adtraliere  musculosque  propterea  ita  comprimere , ut  eos  sese  flecte- 
re cogant , existimant.  Cuius  placiti  vitia  viri  illi  iam  bene  intelligebant  et  in 
supplementis  commentationi  de  phaenomenis  contractionem  fibrae  muscularis 
comitantibus  adiectis  satis  significabant. 

Quamquam  enim  nervorum  ille  decursus  nuperrime  a Valentino  8o)  accu- 
ratissima inquisitione  comprobatus  et  omne  dubium  remotum  videatur;  hypothe- 
sis  illorum  virorum  tamen  musculorum  structuram  potius  impedimentum  motus 
facit  quam  adiumentum,  museulumque  ipsum  omni  vitali  irritabilitate  privat, 
deinde  autem  quoniam  sententia,  nervos  musculis  meliores  electrici  fluidi  con- 
ductores esse,  quam  tamen  vix  concedendam  esse  putamus,  nititur.  Haec  vero 
hactenus.  Irritis  enim  ad  causam  oscillationis  muscularis  explicandam  conati- 
bus plures  addere  nolumus,  sed  ad  finem  propositum  nempe  rugarum  flexuum- 
que in  fibris  muscularibus  observatorum  originem  declarandam  revertamur. 

§•  2 5. 

Vidimus  enim  musculum  e corpore  vivo  animali  promtum  et  statim  obser- 
vationi subiectum  regularibus  undis  maioribus,  quarum  elevatio  et  depressio 
spatium  circiter  0,004  Poli.  Par. 'explebat,  modo  progredientibus  rnodo  rever- 
tentibus convelli,  quae  ubi  per  breve  tempus  propria  velocitate  decurrebant, 
lentiore  motu  iam  procedunt,  ac  denique  quasi  rigescentes  in  musculi  superficie 
locos  elevatos  atque  depressos  undis  fluctuantibus  respondentes  linquunt  (cf.  fig. 
2,  3,  7).  Nondum  vero  omnis  motus  evanuit,  sed  hic  illicve  oscillatio  quaedam 
sed  debilis  animadvertitur,  qua  unda  rigescens  magis  elevatur,  ut  iustam  alti- 
tudinem assequatur.  Haec  fasciculorum  propria  oscillatio  autem  requiescens  ad 
minimas  fibras  propagatur,  quae  earum  crassifciei  convenientibus  undulis  com- 
moveri incipiunt,  et  tam  concinnis,  ut  uno  eodemque  fasciculo  collectae  iisdem 
locis,  linea  transversali  definitis , elevationes  et  depressiones  ostendant,  qua  fit, 
ut  rugarum  transversarum  fasciculis  primitivis  impressarum  imaginem  referant; 
brevissimo  autem  tempore  hae  fibrae  oscillationes  suas  absolvunt  et  formam  inde 
nactam  servant  (cf.fig.  5,  6,  8,  10)- 


80)  Acta  Acad.  Caes.  Leop.  Carol.  Nat.  Curiosorum  Vod.  XVIII.  p.  I- 

Interdum  singularum  fibrarum  primitivarum  oscillationes  sub  initio  minus 
concinnas  vidi  ( cf.  fig.  3,  4,  8,  9 ) ; tum  vero  tabulae  vitreae  impositae  pondus 
liberae  contractionis  impedimentum  causa  fuisse  videtur.  Nihilo  tamen  minus 
postea  insensibili  progressu  fibrae  flexus  suos  in  ordinem  pedetentirn  componunt, 
ut  rugae  formentur.  Item  in  piscium  saepius,  rarius  in  aliorum  animalium  carne 
conspexi  oscillationem  in  maioribus  undis  acquiescentem  (cf.  fig.  18,  23),  et 
quod  a legibus  undarum  formationi  convenientibus  non  alienum  est,  in  una  un- 
dulata flexione  maiori  minorem  interdum  positam  esse  (cf.  fig.  22).  Denique 
autem  musculi  pars  liac  oscillatione  utraque  absoluta  et  contracta,  secundam 
fibrarum  decursum  conspecta,  formam  undarum  unduiis  turbatarum  refert,  cuius 
status  descriptio  imagine  figura  38  expressa  forsitan  suppletur. 

Eundem  statum  musculi  aliquod  post  mortem  tempus  investigati  ostendunt, 
unde  colligimus,  levem  eorum  oscillationem  et  contractionem  mortem  comitari 
atque  ultimum  vitae  fugientis  signum  esse,  quam  rem  vero  quum  Ruoolphi  libro 
citato  fusius  tractaverit,  relinquamus. 

5-  26. 

Habemus  autem  hoc  phaenomenon  causam,  quod  omnem  fibram  primitivam 
musculorum  mortuorum  flexus  serpentinos  agentem  invenimus,  eamque  non  so- 
lum in  musculis  voluntatis  imperio  sublectis  vel  articulatis,  sed  etiam  in  iis  ven- 
triculi, tractus  intestinorum  vesicaeque  urinariae  vel  in  non  articulatis.  Quaeri- 
tur autem,  an  haec  flexuosa  forma  mortuorum  musculorum  fibris  sit  peculiare 
signum , ut  inde  musculosam  substantiam  in  hoc  illove  organo  agnoscere  possi- 
mus. Attamen  fibrae  aliarum  quoque  telarum  v.  c.  tendineae  et  cellulosae  hos 
flexus  imitantur,  in  iis  tamen  minus  regulares  esse  videntur,  qua  in  re  autem 
tendinea  etiam  fibra  parum  a musculari  differt.  Cellulosam  facilius  a musculari 
dignosces , rariores  enim  flexus  et  quasi  forte  ortos  in  ea  invenies,  nisi  tubulosa, 
quam  oculo  praebet,  species  discrimen  confirmaret,  uti  in  tendineis  fibris  soli- 
ditas nitorque. 

Gravis  est  haec  res, in  quaestione  de  Uteri  Iridisque  substantia  musculari. 
Scire  enim  debemus,  cuiusnam  speciei  et  naturae  sint  fibrae  musculares,  quas 
in  iis  scrutamur.  In  Utero  quidem  plerorumque  animalium  mammalium  inveni 
fibras  muscularibus  omnino  aequales,  paralellas,  laminas  constituentes,  pellu- 
cidas, flexuosas,  atque  musculorum  non  articulatorum  fibris  omnino  similes, 
quarum  specimen  figura  33  exhibui,  et  quas  Uteri  substantiae  contractili  pro- 
prias atque  vere  musculares  esse  iudicarem.  Quamquam  vero  magna  rerum 
naturalium  peritorum  virorumj  pars , inprimis  F rancogallici , hodie  Utero  fibras 

musculares  tribuunt,  multi  tamen  adliuc  dissentiunt  et  iteratis  observationibus 
experimentisque,  quibus  veritas  eruatur  et  confirmetur,  opus  est.  Idem  de 
Iride  valet;  temporis  autem  occasionisque  iniquitatem  doleo,  quod  mihi  fibra- 
rum muscularium  structuram  hucusque  indaganti  et  hoc  opusculum  elaboranti 
haec  materies  paene  intacta  relinquenda  sit. 

§.  26. 

Et  quamquam  multa  adhuc  exstent,  diligentius  perscrutanda,  observatio- 
nes tamen  a me  institutae  haec  confirmasse  videntur: 

I.  Musculis  omnibus  peculiares  esse  fibras  subtilissimas  (0,0001  — - 
1,000066..  poli.  par.  crassas)  cylindricas,  pro  tenuitate  satis  firmas,  elasticas, 
pellucidas,  recenti  statu  apud  mammalia  et  volucres  levi  rubore  imbutas,  in 
maiores  vel  minores , laxiores  vel  firmiores  fasciculos  parallelas  fibras  continen- 
tes distributas,  quae  fibrae  primitivae  appellantur.  (§.2,  8.) 

II.  Pro  fibrarum  primitivarum  constructione  musculos  in  duas  maxime 
classes  dividi,  quarum  altera  articulatos,  altera  non  articulatos  continet8'). 
In  musculis  articulatis  fibras  primitivas  aliquot  vaginula  firma,  uti  videtur  cel- 
luloso tendinea,  circumdatas  fasciculum  primitivum  constituere;  in  musculis  au- 
tem non  articulatis  hanc  vaginam  desiderari  et  laxe  cohaerentium  fibrarum  pri- 
mitivarum aggregatione  fasciculum  minus  circumscriptum  constitui.  (§.  4. 1 6. 1 7.) 

III.  Pro  fasciculorum  primitivorum  constructione  musculos  dividi  in  pa- 
rallelo - fibrosos  et  reticulato  -fibrosos  vel,  uti  Muysio  placuit,  in  musculos 
carne  proprie  musculosa  et  reticulata  instructos.  In  illis  invenimus  fasciculos 
primitivos  per  totum  eorum  decursum  separatos  nec  ulla  fibra  carnea  cum  vici- 
nis cohaerentes ; in  his  autem  observamus  fasciculos  primitivos  fibras  secum  com- 
municantes ita , ut  retis  formam  referant.  ( §.  4.  seqq. ) 

IV.  In  vivo  animali  et  omni  musculo  nondum  contracto  fibras  recta  linea 
extensas  conspici.  (§.  10  seqq.) 

V.  Contractione  musculum  rugis  transversalibus  notari,  quae  in  mori- 
bundo musculo  remaneant.  (§.  10,  11,  12.) 


81)  Haec  musculorum  divisio  a Trevirano  proposita  praeferenda  videtur,  nam  altera  in 
voluntarios  et  involuntarios  vel  in  animales  et  organicos  (Bichat),  ubi  structuram  eorum  respi- 
cimus , minus  definita  neque  satis  apta  est.  Vidimus  enim  Achetae  Gryllotalpae  intestina  articu- 
latis musculis  instructa  esse,  attamen  organici  sunt.  Cordis  quoque  musculus  haud  dubie  invo- 
luntarius et  organicus,  quoad  structuram,  ad  articulatos  referendus  est. 

VI.  Contractionem  oscillatione  undulata  progressiva  musculum  convellente 
effici.  (§.22.) 

VII.  Musculum  e corpore  vivo  demtum  et  sponte  aut  alieno  stimulo  con- 
tractum nunquam  sponte  sua  relaxari,  sed  tanquam  oscillationis  vestigia  reti- 
nere undatos  flexus  lacertorum  maiores , fasciculorum  minores  et  fibrarum  mi- 
nimos. Illos  oculo  nudo  in  carne  crispata  conspicimus,  hos  armato  tantummodo. 
(§.  22  , 23,  24.) 

VIII.  Flexibus  fibrarum  primitivarum  propriis  et  concinnis  in  musculis 
articulatis  rugas  fasciculorum  primitivorum  transversales  formari.  Hasque  ru- 
gas non  vivi  sed  mortui  musculi  signum  esse,  flexus  autem  undulatos  fibrarum 
primitivarum  saepe  fefellisse  observatores,  ita  ut  has  fibras  globulorum  seriebus 
constare  iudicassent.  (§.  16,  18,  21.) 


FldUBAMl  ESP1IC1TIO. 


Fig.  1.  Exhibet  particulam  fasciculi  primitivi  in  crure  Melolonthae  vulgaris  observati.  Fas- 
ciculus superiori  loco  abscissus  et  in  eo  statu  est,  quem  oscillatione,  §.  11.  descripta,  absoluta  ob- 
tinet. Striis  longitudinalibus  fibrae  primitivae,  transversalibus  rugae  in  fasciculo  ortae  indicantur. 

Fig.  2,  3,  4,  5.  et  6.  referunt  fasciculos  primitivos  Aclietae  Gryllotalpae  in  variis  statibus, 
quos  oscillantes  assumunt,  observatos.  In  fig.  2.  undarum  fasciculum  commoventium  maiorum  vesti- 
gia conspiciuntur,  quae  in  fig.  3.  et  4.  remanent,  in  his  vero  fibrae  primitivae  iam  flexus  agentes 
animadvertuntur,  sed  nondum  concinnos,  in  fig.  4.  enim  iuxta  maiores  fasciculi  undas  sequentes 
minores  fibris  primitivis  peculiares  apparent.  Denique  omnibus  fibris  aequaliter  contractis  rugae 
magis  minusve  expressae  in  fig.  5.  et  6.  conspiciendae  oriuntur.  (Cf.  §.  12.) 

Fig.  7,  8,  9,  10.  et  11.  easdem  vicissitudines  in  musculis  Muris  Musculi  neonati  observatas. 
Fig.  7.  praebet  tres  fasciculos  primitivos  undarum  maiorum  vestigiis  notatos.  Fasciculus  fig.  8. 
delineatus  idem  est,  quem  fig.  7.  descripsimus,  sed  breve  tempus  post  contemplatus ; iam  vero  fibrae 
primitivae  se  contrahunt.  Eundem  alius  fasciculi  statum  fig.  9.  exhibet.  In  fig.  10.  rugae  apparent, 
in  altero  tamen  fine  fasciculi  nondum  satis  expressae  sunt.  Fig.  11.  etiam  fasciculi  primitivi  cor- 
rugati imaginem  praebet,  illustratione  autem  a latere  admissa  globulorum  species  nascitur. 

•*  Fig-  12.  globulorum  speciei  nascentis  causam  explicandi  gratia  addita  est.  Fig.  enim  a fibra- 
rum primitivarum  flexus  latere  adverso  adspectos,  l autem  e loco  superiore  inspectos  refert.  (Cf. 

§ W.) 

Fig.  13.  et  14.  ob  eandem  causam  adiectae,  eundem  fasciculum  a Mure  Musculo  adulto  prom- 
tum  diversa  ratione  illustratum  exprimunt.  (Cf.  §.  15.) 

Fig.  15,  16.  et  17.  fasciculos  primitivos  Hirudinis  medicinalis  exhibent,  quos  qui  comparabit, 
intelliget,  quam  diversae  magnitudinis  in  uno  eodemque  animali  inveniantur.  Fig.  16.  est  fasciculus 
altero  fine  ita  abruptus,  ut  fibrae  primitivae  a se  invicem  separatae  et  earum  vinculo  soluto  con- 
spiciantur.  Idem  in  musculis  mammalium  saepius  observavi.  Fig.  17.  strata  duo  fasciculorum  hiru- 
dinis corpus  spirali  linea  circumdantia  exprimuntur. 

Fig.  18.  offert  fasciculos  duos  Canis  familiaris  neonati  , in  quibus  oscillatio  substitit  neque 
ad  fibras  propagata  est. 

Fig.  19.  fasciculos  ab  eadem  cane  sumtos,  sed  propter  oscillationem  ad  fibras  propagatam 
et  concinnam  globulorum  species  referentes. 

Fig.  20.  particulam  muscularem  e phalaenae  euiusdam  eruca  resectam  et  eam  quidem,  quae 
a dorsali  parte  tertii  corporis  membri  orditur.  Lineae  subtiles  longitudinales  telam  tendinosae  si- 
millimam indicant,  lineae  undulatae  transversae  rugas  musculis  impressas.  Videmus,  erucis  esse 
fasciculos  lamellosos  non  satis  circumscriptos. 

Fig.  21.  eiusdem  musculi  particulam  exiguam  maxime  amplificatam  refert,  in  qua  rugarum 
species  quaedam  vimineae  crati  similis  maxime  notanda  videbatur.  Fibrae  primitivae  sicut  in  omni 
fasciculo  vehementer  corrugato  vix  conspiciuntur. 

Fig.  22.  delineatum  habes  fasciculum  primitivum  Percae  fluviatilis  ob  rugarum  speciem  mi- 
nori ruga  notatam  memorabilem.  (Cf.  §.  15.) 

Fig.  23.  Fasciculus  primitivus  eiusdem  piscis  rugis  maioribus  simplicibus,  acute  angulatis  in- 
signis. ( Cf.  §.  13.) 

Fig.  24.  Pars  muscularis  in  pede  Helicis  arbustorum  observata. 

Fig.  25.  Particula  tunicae  muscularis  intestini  eiusdem  animalis. 

Fig.  26.  Fasciculorum  constructionis,  quae  in  corde  extat,  imago.  Exemplum  est  a cane  petitum- 

Fig.  27.  et  28.  Fasciculorum  in  vesica  urinaria  constructionis  exempla  et  in  fig.  27.  a cane, 
in  fig.  28.  autem  ab  homine  petita. 

Fig.  29.  Fasciculorum  in  ventriculo  humano  constructio. 

Fig.  30.  Particula  tunicae  muscularis  intestini  ieiuni  humani. 

Fig.  31.  Lamellula  musculi  a ventriculo  anseris  petiti.  ( Cf.  §.  7.) 

Fig.  32.  Fasciculus  eiusdem  musculi  paulo  dissolutus,  ut  fibrae  primitivae  conspici  possint, 

Fig.  33.  Tela  muscnlosa  in  utero  Muris  Musculi  paulo  antea  partum  enixae.  (Cf.  §.  4,  25.) 

Fig.  34.  Pars  ima  pedis  Aphidis  sambuci,  tam  pellueida,  ut  musculos  flexorem  (a)  et  exten- 
sorem (b)  ostendat. 

Fig.  35.  Nervorum  fila  srfbtilissima  per  musculum  distributa  ostendere  debebat.  Animadverti 
enim,  musculum  in  acido  nitrico  valde  diluto  (ita  ut  ad  aquae  unciam  guttae  duae  affundantur) 
reservatum  brevi  pellucidum,  nervos  autem  albos  et  impellucidos  fieri.  Musculis  igitur,  inprimis 
eirca  oculi  bulbum  sitis,  nervis  abundantibus  hac  ratione  pellucidos  factis  microscopicae  observa- 
tioni subiectis  nervos  usque  ad  ultimos  ramulos  persequi  licebat.  Attamen  et  propter  nimiam  la- 
mellarum crassitiem  scalpello  vel  acu  non  evitandam  et  propter  laesiones  nimias  his  instrumentis 
factas  neque  satis  amplificante  lente  uti  neque  eertum  aliquid  invenire  potui , et  quamquam  ma- 
chinae compressoriae  cuiusdam  ope  haec  omnia  superari  posse  putarem.,  hoc  instumento  tamen  care- 
bam. Observabam  quidem,  nervos  in  ramos  iam  satis  tenues  divisos  frequentes  anastomoses  inire 
et  plexus  constituere,  ex  iis  tamen  minima  etiam  fila  in  musculorum  substantiam  emitti,  quorum 
vestigia  autem  ad  certum  usque  finem  persequi  rarissime  poteram.  Vidi  bis  vel  ter  nerveum  filum 
post  breve  iter  se  reclinans  et  ad  ramum  patrium  revertens,  ex  quo  vero  rarissimo  observato  regu- 

Iain  deducere  non  potui.  Satrus  igitur  putabam , quae  vulgo  observassem,  adumbrare  et  in  tabula 
proponere;  quae  quum  lapidi  iam  inscripta  esset,  volumen  Actorum  Acad.  Cacs.  Leop.  Carol.  Na- 
turae Curiosorum  novissimum  mini  obvenit  , in  quo  Valentinus,  superioribus  saepius  commemora- 
tus, inquisitionum  circa  nervorum  lines  institutarum  uberrimos  fructus  deposuit,  et  cuius  ipsissima 
verba  quin  citarem , facere  non  possum ; quae  legimus  in  pagina  illius  voluminis  103.  sqq. 

Soli  aber  eine  Unlersuchung  der  letzten  Enden  der  Nerven  von  gediegenem  und  lleibeiidem  wis - 
sens  chaftlichen  Werlhe  sein,  so  vermag  sie  sich  nur  dann  diese  Dignitdt  anzueignen,  wenn  sie  den  End- 
verlauf  der  einzelnen  Primitivfasern  sorgfiillig  verfolgt.  Ohne  aber  die  Leistungen  umerer  Vorgdnger 
unzebiihrlich  z u verkleinern , miessen  wir  docli  affen  bekennen,  dass  noch  Niemand,  so  viel  wir  wissen, 
diese  Aufgabe  vollstdndig  gelvsst  Jiat.  RuDOLPHI  spriclit  nur  von  Nervenbiindeln , welche  in  der  Zunge 
zu  Plexus  anastomosiren.  PrEVOST  und  Dumas  sagen  ztvar  fp.  322.),  dass  die  Nerven  entweder  mit 
Aesten  desselben  oder  eines  fremden  Stammes  zuletzt  anastomosiren ; allein  aus  ihrer  ganzen  Darstellung 
erJielU  dem  hundigen  Leser  deulUcli  genug , dass  sie  nur  bis  zu  den  bald  zu  nennenden  Endplexus,  niclit 
aber  bis  zu  den  Vmbiegungsschlingen  der  einfacJisten  Primitivfasern  gelangt  sind.  RudqLF  WAGNER 
kam  trotz  aller  MiiJie  zu  keinem  entschiedenen  Resultate.  In  der  That  sind  aucJi  bei  dieser  'dusserst  dif- 
ficilen  aber  dafiir  aucli  lolmenden  Unlersuchung  zwei  Hilfsmittel,  ohne  welche  keine  Resultate  zu  gewin- 
nen  sind,  durchaus  unentbehrlich , nehmlich  1)  ein  Compressorium,  durch  welches  man  die  Intensitut 
des  Druckes  willkiihrlich  berechnen  kann  und  2)  aplanatische  Oculare,  mit  deren  Hiilfe  man  in 
jedem  Augenblicke  zu  bestimmen  vermag,  in  welcher  Hbhe  sich  ein  Tlieil  des  betvachteten  G.egetislandes 
befindet. 

Um  die  letzten  Enden  der  Nerven  in  einem  ganz  frisclien  Organtheile  zu  beobachten  muss  man  eine 
diinne  Lamelle  desselben.  in  dem  Compressorium  unler  dasMicroscop  bringen  und  sich  zuvbrderst  dic  dick- 
sten  in  ihr  enthaltenen  Nervenstdmmchen  aufsuchen.  Hier  sieht  man  in  der  Rxgel  aucli  schon  die  feinern 
unmiltelbar  abgelienden  Zweige  voti  selbst.  Allein  diese  verschwinden  bald  innerhalb  des  Parenchyms  dem 
Auge  des  Beobachters.  Nun  wird  der  Druck  des  Compressoriums  allmdhlig  angewendet.  Hier  zeigt  sich 
der  weitere  Verlauf  der  feinern  und  feinsten  Aeste  bis  zu  den  Umbiegungssehlingen  der  Primitivfasern. 
Es  erfordert  in  der  That  keinen  geringen  Grad  von  Uebung , um  immer  das  nbthige  Maas  des  Druckes 
anwenden  zu  kiinnen.  Denn  ist  dieser  auch  nur  um  ein  Minimum  zu  sehr  verstdrkt,  so-  reissen  die  zarten 
Hiillen  der  feinern  und  feinsten  Primitivfasern , enileeren  ihren  durch sichligen  Inhalt,  faUen  zusammen 
und  werden  in  ihrem  ferneren  Verlaufe  fiir  immer  unkenntlich.  Ja  innerhalb  des  Parenchyms  sind  selbst 
die  Veberreste  der  zellgewebigen  Scheide  nicht  einmal  wahrzunehmeti.  Eben  dieses  ist  auch  der  Grund, 
weshalb  die  Nervenfasern  sich  unter  dieser  kiitistlichen  Behandlung  so  oft  varikbs  zeigen,  weslialh  sie  oft 
aus  kleinen  linear  geordneten,  von  einander  abstehenden  Kiirperchen  zusammengesetzt  erscheinen  und  wes- 
halb endlich  eine  einzelne  Primitivfaser  plblzlich  aufhort.  — Lauler  Phaenomene , welche  sicJi  aus  dem, 
was  wir  schon  oben  uber  die  Natur  der  Primitivfasern  ausfithrlich  dargestellt  haben , hinreichend  erkliiren ■ 
— Ist  anderseits  der  Druck  zu  schwach,  so  sclieinen  sie  sieh  zu  ver  lier  en  etc. 

Die  allgemeinen  hier  sich  zeigenden  Geselze  sind  folgende:  die  in  einen  Theil  eintretenden  Nerven- 
stammehen  verzweigen  sich  immer  meltr , so  dass  jeder  Ast,  je  unler geordneler  er  ist,  um  so  weniger 
Primitivfasern  enthd.lt.  Die  Ramification  ist  hier  iibrigem  genau  so , wie  bei  den  grossern  Nerven,  d.  h. 
es  treten  die  Primitivfasern  einzeln  oder  Biindelweise  von  dem  Slamme,  in  dem  sie  friiher  enthalten  wa- 
ren  , ab , verfolgen  ihren  gesonderten  Verlauf  und  erleiden  bald  einen  dhnlichen  Verlust  an  Primitivfa- 
sern, ah  sie  selbst  an  dem  Mutlcrstumm  erzeugt  haben.  Von  den  feineren  Nervenzweigen  verlauf  en  Aeste, 
die  entweder  nur  aus  einer,  zweien  oder  aus  wenigen  Primitivfasern  bestehen.  Dieser  setzt  sich  so  lange 
fort,  bis  sich  endlich  jeder  Multerstamm  in  solche  einfachsle  Zweige  aufgeldsst  Jiat.  Meist  triti  nun  hier 

ei n er  von  den  beiden  Fdllen  ein,  dass  zuletzt  entweder  die  Forlsetzung  des  Mutlerstaimnes  nvr  zwei  Pn- 
milivfasern  enthalt , die  galelarlig  auseinander  weichen , oder  dass , was  jedoch  nur  selten  der  Fall  ist, 
zwei  oder  noch  sellner  drei,  ja  wie  icit  einmal  sak,  selbsl  vier  Primitivfasern  unmitielbar  zur  Endschlinge 
umbiegen.  So  endet  jede  Primitivfaser  auf  eine  ganz  selbststdndige  und  bestimmle  Weise. 

Ausserdem  findet  sicli  aber  noch  an  den  Enden  der  Nerven  eine  durchaus  constante  und  iiberall  vor - 
ko  minende  offenbar  wesenlliche  Bildung,  welche  ich  mit  dem  Namen  der  Endplexus  bezeichne , die  Pri- 
mitivfasern der  einzelnen  Stiimmchen  ndmlich  verlaufen  in  der  Ari,  dass  einzelne  von  iltrem  Mullerziveige 
abgehen  und  sicli  an  die  Primitivfasern  eines  naliern  oder  entfernteren  Zweiges  anlegen.  Dieses  erstreckt 
sicli  bis  zu  den  feinsten  aus  zwei  Primitivfasern  bestchenden  Nerven.  Hierdurch  entstehen  aber  nothwen- 
diger  Weise  netzfbrmige  Figuren,  die  an  die  Analogie  der  feinsten  Gefdssnetze  errinnern.  Wie  diesc, 
sind  auch  jene  in  jedem  Theile  eines  jeden  Tliiers  cliaraklerislisch. 

Die  einfachsten  Primitivfasern  biegen  sicli  zuletzt  um.  Jede  gehi  denn  continuirlich  und  oline  sicltt- 
lare  Scheidungsstelle  in  eine  andere  iiber.  Meistens  gehorl  diese  einem  entferntern  Zweige  eines  fremden 
Nervenstdmmchens , seltner  einem  aus  demselben  Mutterstamme  kommenden  an.  Von  dieser  Vmbeugung 
sich  zu  iiberzeugen  gehorl  zu  den  schwierigsten  Punkten  der  Untersuchung. 

Hac  igitur  nervorum  descriptione,  quam  insigni  Valentini  operae  debemus,  nostra  eorum  de- 
lineatio, fig.  35.  expressa,  superflua  reddita  nihil  amplius  quam  maximam  nervorum  per  musculi 
substantiam  distributorum  copiam  ostendere  potest.  Lipeis  enim  horizontalibus  musculi  fasciculi 
primitivi  significantur,  quos  nervi  ramuli  perreptant. 

Fig.  36.  fasciculorum  primitivorum  cum  fibris  tendineis  coniunctionem  refert. 

Fig.  37.  ad  §.  22.  pertinet. 

Fig.  38.  undarum  musculi  fasciculos  convellentium,  quae  rursus  undis  minoribus  turbantur, 
eftigiem  praebere  voluimus. 

